Bakıda azan tələbə qızın dramı... » Media Xəbərləri | Dogru Xəbərin Tək Ünvanı\nMedia Xəbərləri » Ölkə xəbərləri » Bakıda azan tələbə qızın dramı...\nBakıda azan tələbə qızın dramı...\n26-02-2015, 02:20 Yazar: Aygün Baxılıb: 3061 Çap et\n17 byaşlı qız rəfiqələri ilə birlikdə şəhərə gəzməyə çıxmışdır.\nBakı Ağır Cinayətlər Məhkəməsində Fizuli rayon sakini, 1990-cı il təvəllüdlü Ədalət Yusif oğlu Quliyevin məhkəmə istintaqı yekunlaşıb.\nHakim Rauf Əliyevin sədrliyi ilə keçirilən prosesdə hökm oxunub. Hökmə görə, Ədalət Quliyev 12 il müddətinə azadlıqdan məhrum edilib.\nTəqsirləndirilən şəxs yetkinlik yaşına çatmayan 1997-ci il təvəllüdlü Almaz Süleymanovaya (ad və soyad dəyişdirilib-red.) qarşı əxlaqsız hərəkətlər etdiyinə görə saxlanılmış və Yasamal Rayon Məhkəməsinin qərarı ilə barəsində 3 ay müddətinə həbs-qətimkan tədbiri seçilmişdi.\nİstintaq yolu ilə müəyyən edilib ki, Ədalət Quliyev əvvəllər Cinayət Məcəlləsinin 234.1-ci (satış məqsədi olmadan qanunsuz olaraq narkotik vasitələri və ya psixotrop maddələri şəxsi istehlak miqdarından artıq miqdarda əldə etmə və ya saxlama) maddəsi ilə təqsirli bilinərək 2 il müddətinə azadlıqdan məhrum edilib.\nİstintaq zamanı müəyyən olunub ki, Ə.Quliyev 2013-cü il, dekabr ayının 22-də qonşuluqda yaşayan tanışı Tural Əkbərliyə qarşı dələduzluq edib, bu il fevral ayının 26-da isə yaşadığı yataqxananın həyətində sərxoş halda Nicat Abbasovla mübahisə edərək ona əvvəlcə yumruqla, sonra isə bıçaqla xəsarət yetirib.\nTəqsirləndirilən şəxs qismində dindirilən Ədalət Quliyev ona elan olunmuş ittihamla özünü qismən təqsirli bilib. O, ifadəsində zərərçəkmiş A.Süleymanovaya qarşı heç bir əxlaqsızlıq hərəkətə yol vermədiyini göstərib: “Gecə saat 3 radələri idi. Dostum Kərimin idarə etdiyi taksi ilə gedərkən bir qız özünü maşının qabağına atdı, ağladı, onu döydüklərini, təcavüz etdiklərini dedi, əl-üzünü yumaq üçün su tapmağı xahiş etdi. Onu maşına otuzdurub yataqxanaya gətirdim, üst-başını yuyub təmizlədi. Sonra isə yenidən yataqxananın həyətinə düşdü, kiməsə zəng vurub olduğu yer barədə məlumat verdi. Mən bu adamı döyməmişəm, ona xəsarət yetirməmişəm, ona yalnız kömək etmək istəmişəm”.\nTəqsirləndirilən şəxs daha sonra ifadəsində qonşusu Turala qarşı törətdiyi dələduzluqdan söhbət açıb: “Turalı yataqxananın həyətində görüb ona yaxınlaşdım, zəng vurmaq üçün telefonunu istədim. Tural da “Blaskberry” markalı mobil telefonunu mənə verdi. Bir-iki yerə zəng vurub danışdım, mobil telefona ehtiyacım olduğundan və Turalın başının qarşdığından istifadə edib oradan uzaqlaşdım. Həmin gecə Tural bir neçə dəfə mənə zəng vurdu, ona bir azdan yataqxanaya qayıdacağımı dedim. Telefon söndüyündən onu evdə qoydum. Növbəti gün polis işçiləri məni tapmasınlar deyə bir neçə gün evə gəlmədim. Mən evə gələndə anam artıq telefonu Turala qaytarmışdı”.\nZərərçəkmiş A.Süleymanova ifadəsində ötən il peşə kollecinə qəbul olunduğunu, cəmisi bircə gün dərsə getdiyini göstərib. Dərsdən sonra qızlarla birlikdə şəhərə gəzməyə çıxan zərərçəkmiş yolu tanımadığından azaraq küçədə qalıb.\nA.Süleymanova deyib ki, ailə üzvləri ilə telefonla əlaqə saxlayaraq evə hansı marşrutla gələ biləcəyini soruşub. Amma evə qayıda bilməyən yeniyetmə tanımadığı şəxslərin təcavüzünə məruz qalıb.virtualaz.org


25 Mart 2015 13:49\n2015-2017-ci illərdə kompüter hücumları (virus) üzündən iki nəhəng dövlət - Rusiya və ABŞ arasında müharibə başlaya bilər. Təəssüflər olsun ki, bu müharibədə nüvə silahının istifadəsi mümkündür və bu partlayışlar may ayında Yerin çox hissəsini silkələyəcək.\nAstroloqun yazdığı bir cümlədə qeyd olunub ki, "vergi" anlayışı tarixə qovuşacaq. Elm adamları böyük kəşflər edəcəklər, onlardan ən əhəmiyyətlisi cavanlıq iksiri olacaq.\nİnsanların tədricən məhv olmağa başladığı dövrdə Yer üzünə barış gələcək və müəyyən torpaqlar birləşəcək.\n2015-ci ildə islam və xristianlıq bir-birinə qarşı durmağa başlayacaq və bu az qala dünya müharibəsinə səbəb olacaq. Bu qarşıdurmanın qarşısı Çinin köməkliyi ilə alınacaq.\nİl ərzində enerji inqilabı baş verəcək. İnsanlar ucuz Günəş enerjisi əldə etməyi öyrənəcəklər. Onun daşınması naqisliz olacaq./publika.az/


Ramil Usubov dörd rəisi istefaya göndərdi\nGoranboy, Füzuli və Neftçala rayonlarının polis rəisləri tutduqları vəzifədən azad edilərək sərəncama göndərilib.\n"Axar.az"a daxil olan məlumata görə, Suraxanı polis rəisi isə yanvarın 28-də keçirilən kollegiyada deyil, bir müddət əvvəl istefaya göndərilsə də, onun əvəzinə hələ təyinat aparılmayıb. Yalnız Suraxanı rayonunun polis rəisi vəzifəsini müvəqqəti olaraq polkovnik-leytenant Akif Nəzərovun, Füzul rayon polis rəsi vəzifəsini isə mayor İsa Hacıyev icra etdiyi açıqlanıb.\nBildirək ki, Rayon Polis Şöbəsinin rəisi vəzifəsini Neftçalada Rza Hacıyev, Füzulidə Kamandar Əsədov, Suraxanıda Məmməd Mikayılov, Goranboyda Məhəmməd Məmmədov tuturdu.\nDaxili İşlər Nazirliyində yanvarın 28-də keçirilən kollegiya iclasında nazir Ramil Usubov tərəfindən ciddi tənqid edilən Neftçala Rayon Polis Şöbəsinin rəisi Rza Hacıyev və Füzuli rayon Polis Şöbəsinin rəisi Kamandar Əsədovun fəaliyyəti yoxlanılmış və kollegiya iclasından sonra Ramil Usubovun göstərişi ilə hər iki polis şöbəsinə təftiş qrupu göndərilmişdi. İki gün davam edən yoxlamalarda RPŞ-nin fəaliyyətində ciddi nöqsanlar aşkarlanmışdı. Yoxlamaların nəticəsi olaraq hər iki polis rəisinə raport yazmaq tələb edilmişdi. Hazırda onların raport verdiyi və sərəncama alındığı bildirilir.\nYaxın günlərdə hazırda rəissiz fəaliyyət göstərən bu 4 rayona təyinatlar aparılacaq.\nMənbəmizin bildirdiyinə görə, daxili işlər orqanlarının fəaliyyətini gücləndirmək məqsədi ilə nazir Ramil Usubovun kadr islahatlarını davam etdiriləcəyi, nöqsanlara yol verdiyi barədə məlumatlar daxil olan daha bir neçə rayonun polis rəisini tutduğu vəzifədən azad edəcəyi gözlənilir.\n2014.02.02 / 23:45


Paul Goble: Azərbaycanın taleyini Azərbaycan xalqı müəyyən etməlidir - 2003-08-10\nAvqust 10, 2003\nAmerikanın Səsi Radiosunun Direktorunun Məsləhətçisi MDB ölkələri üzrə mütəxəssis Paul Gobleın Azərbaycanda yaranmış vəziyyət üzrə redaksiyamıza verdiyi müsahibənin qalan hissəsini təqdim edirik. Qeyd edək ki, Cənab Goble radionun adından yox, bir mütəxəssis kimi öz adından danışır. O müsahibəsinin qalan hissəsində dedi ki, mən Əliyevin sağalmasını arzu edirəm ancaq nəsə baş verdikdə bunun Azəbaycanda daha çox demokratiya və açıq içtimaiyyətə gətirib çıxartmasını arzu edərdim. Tərəflərin zorakılıqdan, Azərbaycana xarici bir müdaxiləyə bəhanə verəcək hərəkətlərdən imtina etmələri mühmdür : “Prezident kim olursa olsun mən ümid edirəm ki, o həmin demokratik vasitələrə əhəmmiyyət versin ünsiyyət yaratmağa, siyasi xətləri keçib ayrı fikirdəkilərlə dil tapmağa çalışsın, Azərbaycanın və Azərbaycan xalqının sadəcə gücdən istifadə ilə idarə oluna biləcəyini fikirləşməsin.”\nPaul Goble bunu da qeyd edir ki, Azərbaycanda müxalifət qüvvələri arasında prezident seçkilərində vahid namizedlə iştirak fikrini müdafiyə edənlər var və əgər Azərbaycan müxalifəti öz arasında birləşərək buna nail ola bilərsə bu müxalifətin seçkilərdəki şansını xeyli nisbətdə artıracaq. O ikinci olaraq seçki və səsvermə prosesinə keçmişdə olduğundan daha yaxşı nəzarət edilməsinin üzərində dayanır ki, seçkilər mümkün nisbətdə ədalətli keçsin: “Seçkilər transparan, ədalətli və dürüst keçirildiyi təqdirdə hamının nəticəni qəbul etməsi həddən artıq dərəcədə əhəmmiyyətlidir. Ən dəhşətli senariya, xalqın əksəriyyətinin seçkilərin əhalinin həqiqi arzusunu əks etdirmədiyi nəticəsinə gəlməsidir.”\nCənab Goble qeyd edir ki, Keçən on beş ildən uzun müddət ərzində Azərbaycan çoxlu problemlərlə üzləşib və bu dəfə hakimiyyətin əl dəyişdirməsi hamı üçün yeni öhdəlik deməkdir. Yaranmış vəziyyət Azərbaycanda siyasi spektrumun hər hissəsinin, Azərbaycanın bundan sonrada indiyə qədər idarə olunduğu kimi idarə edilə biləcəyini fikirləşənlərin, hakimiyyətdə iştirak etməmiş olanların, Azərbaycan xalqının, təcrid olunduğunu hissedən hissəsinin və çox yaxşı işlədiklərini fikirləşənlərin qarşısında yeni vəzifələr qoyur. Belə bir vəziyyətdə isə əgər hamı qayda qanunlara riayət etsə və seçkilər transparan bir çəkildə keçirilsə Azərbaycan inkişaf yolunda əmin aman bir ölkəyə çevrilə bilər.\nCənab Goble xarici güvvələrin Azərbaycanda yaranmış həssas vəziyyətdən istifadə edərək hansısa bir təşəbbüs göstərə biləcəyi barədə sualımıza cavabında dedi ki, mən hansısa bir ölkənin ki, burada söhbət Rusiya, Türkiyə və İrandan gedir, hətda Azərbaycanda ixtişaşlar baş versə də bu ölkəyə qoşun göndərəcəklərinə inanmıram, bununla yanaşı xarici güvvələr vəziyyətin gedişindən asılı olaraq, ölkədə sabitlik və ya sabitliyi pozmaq naminə müxtəlif qrupları maliyyələşdirə bilər onları pulla təmin edə bilərlər.\nPaul Goble söyləyir ki, Azərbaycan, Bakı Rusiyanın Cənubi Qafqazlardakı əməlləri üçün əhəmmiyyət kəsb edir, İrandakı Azərbaycalı əhalinin sayına görə İranın taleyinin müəyyənləşməsində Azərbaycanın mühüm rolu ola bilər, Türkiyənin isə Azərbaycanla olduqca xüsusi bir əlaqəsi var. O bunu da qeyd edir ki, Azərbaycanda toqquşmaların, küçələrdə döyüşlərin baş verməsi xaricdən müdaxilə ehtimalını artıra bilər, ancaq Azərbaycanın taleyini hansısa xarici güvvə yox, Azərbaycan xalqı müəyyən etməlidir.


Dollar kreditlərinin taleyi necə olacaq? - Elman Rüstəmov danışdı » TEHSIL-PRESS Agentliyi\nO qeyd edib ki, bu qərar ölkədə makroiqtisadi sabitliyin artırılmasına yönəlib:\nMB sədri manatın məzənnəsindən də danışıb. O deyib ki, ölkədə valyuta auksionlarının əksəriyyətində təklif tələbi üstələyib: "Biz buna görə də Azərbaycan valyutasının ucuzlaşmasında heç bir səbəb görmürük . Həm də nəzərə alaq ki, ötən ilə nisbətən bu dövrdə neftin qiyməti 25 faiz yüksək olub".\nE. Rüstəmov əhalinin dollarla olan kreditlərindən də danışıb. O əlavə edib ki, köhnə kreditlər məsələsi hökumətin diqqətindədir: "Müvafiq araşdırmalar aparılır. Yəqin ki araşdırmalar bitəndən sonra qərar qəbul oluna bilər".\nBaş bankir onu da vurğulayıb ki, Mərkəzi Bank uzun müddətdir ki, banklara kredit vermir: ”Biz əksinə, banklara notlar satırıq və onlar gəlir əldə edirlər. Çünki bizim kiçik portfelimiz var”.\nOnun sözlərinə görə, ölkənin valyuta ehtiyatları 2,2 milyard artaraq 44 milyardı keçib.\nXəbərin tarixi: 09.04.2018 / 17:18\nElman Rüstəmov manatın tam üzən məzənnə rejiminə keçidindən danışdı


Birinci xanım Fransa Senatı müşahidə missiyasını qəbul etdi\n7 Oktyabr 2013 19:24\nHeydər Əliyev Fondunun prezidenti Mehriban Əliyeva oktyabrın 7-də Fransa Senatının üzvü, Senatın müşahidə missiyasının rəhbəri Natali Qulenin başçılıq etdiyi nümayəndə heyəti ilə görüşüb.\nAzNews.az-ın AzərTAc-a istinadən məlumatına görə, nümayəndə heyətini Heydər Əliyev Fondunda salamlayan Mehriban Əliyeva Azərbaycan ilə Fransa arasında çox səmərəli və işgüzar əlaqələrin mövcud olduğunu bildirib.\nMilli Məclisin Azərbaycan-Fransa parlamentlərarası əlaqələr üzrə işçi qrupunun rəhbəri Mehriban Əliyeva may ayında Azərbaycan nümayəndə heyətinin Fransaya səfəri çərçivəsində bir sıra görüşlər keçirdiyini vurğulayıb.\nO, belə görüşlərin Azərbaycan ilə Fransa arasında dostluq əlaqələrinin möhkəmləndirilməsinə töhfə verdiyini bildirib.\nGörüşdə Fransa Senatının üzvü, Senatın müşahidə missiyasının rəhbəri Natali Qule Azərbaycana səfərinin məqsədi barədə məlumat verib. Bildirib ki, nümayəndə heyəti ölkəmizdə prezident seçkilərini müşahidə edəcək.\nFransalı Senator Natali Qule Azərbaycana səfərləri çərçivəsində bir sıra rəsmi görüşlər keçirdiyini də vurğulayıb.


Müxalifətçi gənclər toplaşmaq azadlığı tələb edib\nMüsavat, Xalq Cəbhəsi, Demokrat və Vətəndaş Həmrəyliyi Partiyalarının gənclər təşkilatları Bakı meriyası qarşısında iki dəfə piket keçirməyə cəhd edib.\nBu gün müxalifətdə olan Müsavat, Xalq Cəbhəsi, Demokrat və Vətəndaş Həmrəyliyi Partiyalarının gənclər təşkilatları Bakı meriyası qarşısında iki dəfə piket keçirməyə cəhd edib. Hər iki halda cəhdin qarşısı alınıb. Polis bu dəfə etirazçılarla bir qədər sərt davranıb, onları saxlayarkən fiziki gücdən istifadə edib. Ondan çox fəal saxlanıb.\nEtirazçılar siyasi məhbus hesab etdiyi məhbusların şəkillərini qaldırıb, “Azadlıq!”, “Siyasi məhbuslara azadlıq!”, “Toplaşmaq azadlığı tələb edirik!” şüarları səsləndirib.\nAksiyanın maraq doğuran cəhətlərindən biri də polisin etirazçıları metro stansiyasına sıxışdırmasından sonra baş verib. Aksiya iştirakçıları metro stansiyasında və vaqonlarda “Azadlıq!” şüarları səsləndirib.\nXatırladaq ki, bir neçə gün öncə gənclər noyabrın 15-də Bakı Şəhər İcra Hakimiyyətinin və ya Bakı Apelyasiya Məhkəməsinin qarşısında piket keçirmək üçün meriyaya müraciət edib və meriya bu aksiyaya icazə verməyib.


Yasəmən mürəbbəsi – Resept – 1Arada.az\nYasəmən mürəbbəsi – Resept\nYasəmən bitkisi çox gözəl və ətirli çiçəklərə malikdir. Bu çiçəklərdən mürəbba hazırlamaq da mümkündür. 1Arada.az sizə dadı qədər görünüşü də gözəl dadı olan yasəmən mürəbbəsinin reseptini təqdim edir:\n500 qr yasəmən ləçəyi\n80 qr limon suyu\nYasəmən çiçəklərini təmizləyərək soyuq su ilə yuyun. Üzərinə su əlavə edərək 10 dəqiqə qaynadın. Daha sonra alınan məhlula limon sıxaraq qabıq qapağını qoyub 15-20 dəqiqə saxlayın.\nBu müddətdə ayrılan şirəni mürəbbə bişirmək üçün başqa qaba süzün. Üzərinə şəkər tozu tökün. Daha sonra gülün ləçəklərini həmin siropa tökərək qarışdırın. Üzərinə 10 damcı limon suyu əlavə edin.\n20 dəqiqə müddətində vam odda bişirin. İsti-isti bankalara tökərək ağzını bağlayın.\nTagged bişirmək, dad, fərqli, hazırlanması\_, limon, mürəbbə, şəkər tozu, yasəmən\nYeni il süfrəsi üçün qeyri- adi görünüşlü Quş yuvası salatı – Resept\n1Arada.az sizə Yeni il süfrəsi üçün maraqlı və dadlı salat resepti təqdim edir: Lazım olan ərzaqlar: 3 ədəd yumurta 3 ədəd bildirçin yumurtası 300 qr toyuq filesi 3 ədəd kartof 2 ədəd xiyar 1 ədəd baş soğan 50 qr mayonez 30 qr göyərti 50 ml bitki yağı duz istiot Hazırlanması: Soğanı halqa şəklində doğrayın. Acılığını […]


Şəmkirdə YAP-ın 25-ci ildönümü ilə əlaqədar silsilə tədbirlər davam edir - Xəbərlər - ŞƏMKİR RAYON Icra Hakimiyyəti\nŞəmkirdə YAP-ın 25-ci ildönümü ilə əlaqədar silsilə tədbirlər davam edir\nYeni Azərbaycan Partiyasının yaranmasının 25-ci ildönümü ilə əlaqədar Şəmkirdə silsilə tədbirlər davam edir.\n30 sentyabr 2017-ci il tarixində YAP Şəmkir rayon təşkilatının partiyanın 25-ci ildönümü münasibəti ilə Şəmkir SES ilk partiya təşkilatında “Dünənimizin, bu günümüzün və gələcəyimizin partiyası Yeni Azərbaycan Partiyası” adlı tədbiri keçirilib.\nTədbirdə YAP Şəmkir rayon təşkilatının sdəri Fəxrəddin Vəliyev, Şəmkir SES Silsiləsinin rəisi, YAP Şəmkir rayon Şurasının üzvü Misir Yusifov, YAP Şəmkir rayon təşkilatı Şəmkir SES ilk partiya təşkilatının sədri Ziyəddin Cəlilov, YAP Şəmkir rayon təşkilatı Aparatının məsul işçiləri və ilk partiya təşkilatının üzvləri iştirak ediblər.\nTədbiri giriş nitqi ilə Şəmkir SES Silsiləsinin rəisi, YAP Şəmkir rayon Şurasının üzvü Misir Yusifov açaraq qarşıdan gələn bu əlamətdar gün münasibətilə təbriklərini çatdırıb, partiyanın yaranma tarixi, inkişaf mərhələləri, ölkənin ictimai-siyasi həyatındakı müstəsna rolu barədə geniş məlumat verib.\nM.Yusifov qeyd edib ki, ciddi sınaqlardan çıxmış YAP 25 il ərzində təşəkkül tapıb, inkişaf edib, möhkəmlənib, ildən-ilə öz sıralarını genişləndirərək xalqın partiyasına çevrilib.\nYAP-ın yaranması, keçdiyi zəngin və şərəfli tarixə nəzər salan M.Yusifov bildirib ki, YAP 25 il ərzində çətin və şərəfli yollardan keçərək, bu gün Azərbaycanın ən güclü partiyası kimi formalaşıb. YAP ölkədə keçirilən bütün siyasi kampaniyalarda qələbə qazanır. Ümummilli lider Heydər Əliyevin 25 il öncə uzaqgörənliklə qeyd etdiyi kimi, Yeni Azərbaycan Partiyası dünənin, bu günün və gələcəyin partiyasıdır.\nÇıxış edən YAP Şəmkir rayon təşkilatının sədri Fəxrəddin Vəliyev partiyanın yaranma tarixi və Azərbaycan dövlətçiliyinin inkişafında oynadığı rol barədə danışıb.\nF.Vəliyev vurğulayıb ki, YAP-ın yaranmasından 25 il ötsə də, bu müddət ərzində partiyamız çox zəngin yol keçib. Rayon təşkilatının sədri ötən 25 il ərzində ölkəmizdə baş verən yüksəliş və yeniləşmədə, uğurlu layihələrin həyata keçirilməsində aparıcı, vahid, qüdrətli, mütəşəkkil siyasi qüvvə kimi iştirak etdiyini, müasir Azərbaycan dövlətçiliyinin möhkəmlənməsində yeganə iqtidar partiyası olduğunu əməli və səmərəli fəaliyyəti ilə sübuta yetirdiyini bildirib: "Yeni Azərbaycan Partiyasının Sədri, ölkə Prezidenti cənab İlham Əliyevin yorulmaz və məqsədyönlü fəaliyyəti sayəsində partiyanın ölkənin ictimai-siyasi həyatında nüfuzu daha da artmış, cəmiyyət içərisində onun rolu yüksəlmiş, avanqard dəstəyə çevrilmişdir”.\nDaha sonra çıxış edən YAP Şəmkir rayon təşkilatı Şəmkir SES ilk partiya təşkilatının sədri Ziyəddin Cəlilov bildirib ki, Azərbaycanın ictimai-siyasi həyatında çoxşaxəli fəaliyyəti ilə xüsusi yer tutan YAP 25-ci ildönümünü qeyd edir: "Lakin tarixə nəzər salarkən, bu 25 ilin heç də asan keçmədiyini müşahidə etmiş oluruq. 1993-cü ildə xalqın təkidli tələbi ilə Ulu Öndər Heydər Əliyev yenidən hakimiyyətə qayıtdı və bununla da Azərbaycan inkişaf yoluna qədəm qoydu. Təbii ki, ölkəmizin əldə etdiyi uğurlarda partiyamızın da özünəməxsus rolu və payı var. Hazırda isə Azərbaycan Respublikasının Prezidenti Cənab İlham Əliyevin rəhbərliyi ilə Yeni Azərbaycan Partiyası uğurla fəaliyyət göstərir və regionun ən güclü siyasi qüvvəsinə çevrilib".\nZ.Cəlilov partiyanın gəncliyin inkişafı üçün uğurlu fəaliyyət göstərdiyini diqqətə çatdıraraq YAP-ın sıralarında gənclərin kifayət qədər yüksək təmsil olunduqlarını vurğulayıb. Ulu Öndər Heydər Əliyevin hər zaman gənclərə xüsusi diqqət və qayğı ilə yanaşdığını və bu siysətin YAP Sədri, ölkə Prezident cənab İlham Əliyev tərəfindən uğurla davam etdirildiyini bildirib.\nSonda digər çıxış edənlər partiyanın 25 illik şərəfli və zəngin yol keçdiyini, Ümummilli Lider Heydər Əliyevin və onun layiqli davamçısı, partiyanın sədri, dövlət başçısı İlham Əliyevin rəhbərliyi ilə böyük nailiyyətlərə nail olunduğunu bildiriblər.


Ayətullah Xamenei Novruz münasibətilə təbrik etdi - IUVMPRESS\nAyətullah Xamenei Noruz bayramı münasibətilə bütün iranlıları və bu bayramı qeyd edənləri təbrik edib. O çıxışı zamanı dualar və təbriklər deyərək ölkənin bir ildə keçdiyi ictimai-siyasi yolundan dnaışıb. Prezident seçkilərində xalqın iştirakını yüksək qiymətləndirib. Ayətullah Xamenei Mübarək Ramazan ayının son cüməsi milyonlarla iranlının “Qüds günü” yürüşlərinə qatılmasını, 9 dey yürüşlərini təqdirəlayiq adlandırıb.\nDaha sonra o, İran düşmənlərinin planlarından İslam Respublikasının fürsətdən istifadə etməsindən danışıb: “Ötən ilin önəmli və şirin cəhətlərindən biri, ən azından məqsədlərindən birinin İran İslam Respublikasına zərbə endirmək məqsədini güdən regional təhdidləri İran İslam Respublikası fürsətə çevirə bildi. Bu təhdidlər nəinki ölkəyə ziyan yetirə bilmədi, hətta fürsətə çevrildi və beynəlxalq məsələlərə əhatəsi olanlar bu reallığı başa düşürlər”.\nÖtən ilin “Milli istehsal və məşğulluq” şüarının dəyərləndirilməsi zamanı o, müqavimət iqtisadiyyatı çərçivəsində həyata keçirilməsi istiqamətində atılan addımları da təqdir edib: “İş yerlərinin açılması və milli istehsal istiqamətində müsbət təşəbbüslər həyata keçirildi, əlbəttə bir çox işlər də qalıb və bunlar da həyata keçirilməlidir. Bu şüar müəyən qədər ölkədə reallaşdı, amma inşallah, tam reallaşması üçün təşəbbüslər davam etdirilməlidir.”\nZəlzələ, sel və digər təbii fəlakətlərin xalqın acılı günü kimi dəyərləndirən Ayətullah Xamenei iğtişaşlardan da danışıb: “İlin sonunda İran xalqının düşmənlərinin planları əsasında ölkədə iğtişaşlar da baş verdi, ancaq İran xalqı özü meydana gəldi və hətta iğtişaşların onların adına edildiyi qrupların özləri meydana gəlib iğtişaşçılar qarşısında dayandılar. Əlbəttə bu hadisədə bir daha İran xalqının əzəməti aydın oldu.”\nYeni şüara işarə edən İnqilab rəhbəri “Hamı işləməli, səy göstərməlidir və milli istehsal prioritet təşkil etməlidir. Yəni əgər hamı milli istehsal ardınca olarsa, ölkənin bir çox iqtisadi problemi, xalqın məişət problemlərinin böyük hissəsi, məşğulluq məsələsi, investisiya məsələsi və s. öz həllini tapacaq. İctimai problemlər böyük ölçüdə həll olacaq. Demək milli istehsal sürətlənərsə və prioritet təşkil edərsə, bir çox problemlər həll olacaq. Mən bu ilin şüarı üçün buni prioritet seçdim, bu ilin şüarı “İran istehsalına dəstək”-dir. Bu il İran istehsalına dəstək ilidir. Bu sadəcə vəzifəli şəxslərə aid deyil və hər bir vətəndaş bu şüara öz töhfəsini verə, sözün əsil mənasında meydana gələ bilər. Ümid edirəm ki, Allah-Taala həm vəzifəli şəxslərə, həm xalqa kömək edəcək və onlar üzərlərinə düşəni ən yaxşı şəkildə həyata keçirəcək və bu ilin şüarı olan “İran istehsalına dəstək” şüarının sözün əsil mənasında reallaşmasına nail olacaqlar.”, -deyə qeyd edib.\nAmerika digər ölkələrdə şübhə yaymaq üçün əlindən gələni edir\nNoruz bayramı münasibətilə


Partiyalar seçkilərə qatılacaqmı? ("Şərq" qəzeti) - VHP\nSamir Əsədli: “Vaxtı çatanda partiya rəsmi mövqeyini açıqlayacaq”\n2018-ci il oktyabrın 17-sində Prezident postuna səkkizinci seçki keçiriləcək. Adətən seçki qurtarandan qısa müddət sonra növbəti marafonlara hazırlıq işləri görülür. Yəni bütün siyasi partiyalar hədəflərini seçir, namizədini müəyyənləşdirir, seçkidə hansı yolu izləyəcəyini dəqiqləşdirməyə çalışır. Amma Azərbaycanda vəziyyət bir qədər fərqlidir. Bizdə seçkiyə 4-5 ay qalana kimi əksər siyasi təşkilatlar demək olar ki, “tərpənmir”.\nHələlik sadəcə Vətəndaş və İnkişaf Partiyası iclas keçirərək sədr Əli Əliyevin namizədliyi haqqında qərar qəbul edib. Digər partiyalarda seçki hazırlığının nə durumda olduğunu öyrənmək üçün bir sıra təşkilat nümayəndələri ilə əlaqə saxladıq. Əksər partiya funksioneri prezident seçkisi ilə bağlı müzakirələrə başlamağın tez olduğu qənaətindədir.\nVətəndaş Həmrəyliyi Partiyasının Mərkəzi İcra Aparatının rəhbəri Samir Əsədli “Şərq”ə açıqlamasında bildirdi ki, hər bir partiyanın öz namizədi ilə seçkilərə qatılmaq haqqı var. Onun sözlərinə görə, siyasi partiyanın seçkilərə hazırlaşmaq, seçkiləri dəyərləndirmək və namizədini irəli sürmək gündəlik fəaliyyətlərindən biridir:\n“Bizim partiyada bütün seçkilərlə bağlı müzakirələr, dəyərləndirmələr aparılır. Həm Siyasi Şura, həm də Seçki Qərargahı zəruri məsələlərlə bağlı müzakirələri davam etdirir. Ancaq VHP-nin indidən 2018-ci ildə keçiriləcək prezident seçkisinə namizəd irəli sürməsi tezdir. Biz hələlik dəyərləndirmələrimizi aparırıq. Vaxtı çatanda partiya rəsmi mövqeyini açıqlayacaq”.\nMüsavat Partiyasının sədr müavini Elman Fəttah isə suala qısaca cavab verib: “Hələ seçkilərə çox var. Heç seçki ab-havası da yoxdur”.


Rizvan - رضوان - RAMAZAN AYININ 15-Cİ GÜNÜ DUASININ TƏFSİRİ\nRAMAZAN AYININ 15-Cİ GÜNÜ DUASININ TƏFSİRİ\nMüəllif Rəsul Mahmudzadə Nəşr edilib 10 398 2017 . Bölüm DUALAR\nAyətullah Müctehidi Tehraninin(r) dilindən Ramazan ayının on beşinci gününün duasının təfsiri\n"İlahi, mənə mütilərin itaətini nəsib et"\nAllahdan istəyirik ibadətimiz xaşiilərin, mütilərin namazından olsun. Bəs mütilərin namazı necə olur? Eynilə Ayətullah Behcətin namazı kimi. Şeyx Abbas Quminin oğlu deyir: atam gecə namazlarını qılarkən zar-zar ağlayardı. Ayətullah Burucerdi namaz qılanda bədəninin sümüklərinin səsi eşidilirdi. Ayətullah Nəvai bir dəfə ona iqtida etdi. Sonra bizə deyərdi: ömrümdə hələ belə namaz qılan görməmişdim. Amma bizim namazlar... Ustadım demişkən biz gərək nazlarımıza görə tövbə edək. Oruclarımıza görə də həmçinin. Çünki, ac qalırıq,amma gözümüz naməhrəmə baxır, dilimiz qeybət edir və s. Halbuki hədis buyurur: oruc odur ki, bütün əzalar oruc olsun. Orucumuz ona bənzəyir ki, həkim xəstəliyin sağalsın deyə dərmanlar yazıb və yanında da pəhriz saxlamağı tapşırıb. Amma sən dərmanları qəbul edib, pəhriz saxlamırsan. Nəticədə dərmanlar təsir etməyəcək. Çünki pəhrizə riayət etməmisən. Sən də,ac qalmaqla yanaşı əzaların oruc deyilsə, Ramazan ayı başlayanda necə idinsə, elə Ramazan ayının sonunda da o cür olacaqsan. Səndə heç bir təsir qoymaz belə oruc. İbadətlərin təsir etməsi üçün gərək Allahın tapşırıqlarına müti olub,yalnız Allaha itaət edəsən. Təkəbbürlük göstərməyəsən. Mütiliyin əksi təkəbbürlükdür. Allahdan istəyək; həm Ramazan ayında həm də sonra itaətlərimiz mütilərin itaətindən olsun. Sonra Allahdan istəyirik ki\n"Təvazökar tövbə edənlərin köksünün genişliyindən mənə əta et"\nQuranda Musa(ə) Allahdan istəyir ki, onun köksünü genişləndirsin. Yəni onun qəlbinin nigaranlığından xilas eləsin. Bu o mənadadır ki, insan səbirli olsun, darhövsələ olmasın. Hər bir baş verən şeyə görə narahatlıq, nigaranlıq keçirməsin. Təvazökar tövbəkarlar o kəslərdilər ki, gecə-gündüz Allahı xatırlayıb onun hüzurunda olduğunu bilərlər. Buna görə də onlar heç vaxt Allahın xoşuna gəlməyən addım atmazlar. Və sonda deyirik ki, "Aman verməyinə xatir ey Səndən qorxanlara aman bəxş edən"\nHəqiqətən Allahdan qorxanlara Allah aman verər. Yəni Allahdan qorxaraq heç bir əksül-əməl görməyənlər Allaın amanında olarlar. Biz də Allahı and veririk onun aman verməyinə xatir ki, bizə mütilərin ibadətini və köksümüzün genişləndirilməsini nəsib etsin.\nmojtahedi-tehrani.com - saytına istinadən\nTags: DUA, MÜXTƏLİF DİNİ MÖVZULAR\nİSLAM QADINI AĞILDAN NAQİSMİ SAYIR?\nALLAH QORXUSU HAQQINDA BİR-NEÇƏ SUALA CAVAB\nMÖMİN İNSANIN VAR-DÖVLƏTİ OLA BİLƏRMİ?\nNƏ ÜÇÜN İNSANLARIN BİR QİSMİ DÖVLƏTLİ, DİGƏR BİR QİSMİ KASIBDIR?


«Azərbaycan Respublikası Ali Sovetinin Milli Şurası haqqında» Azərbaycan Respublikası Konstitusiya Qanununun 2-ci bəndinə uyğun olaraq Azərbaycan Respublikası Ali Sovetinin Milli Şurası Azərbaycan Respublikasının aşağıdakı 50 xalq deputatından ibarət tərkibdə təşkil edilsin:\nQafarova Elmira Mikayıl qızı — 140 nömrəli Şəmsabad seçki dairəsindən deputat, Ağdaş rayonu, Azərbaycan Respublikası Ali Sovetinin sədri\nSəmədzadə Ziyad Əlabbas oğlu — 311 nömrəli Xaçmaz seçki dairəsindən deputat, Xaçmaz rayonu, Azərbaycan Respublikası Ali Soveti sədrinin birinci müavini;\nQarayev Tamerlan Yelmar oğlu — 133 nömrəli Ağdam ikinci şəhər seçki dairəsindən deputat, Ağdam rayonu, Azərbaycan Respublikası Ali Soveti sədrinin müavini;\nAslanov Səlvər Riza oğlu — 8 nömrəli Nizami seçki dairəsindən deputat, Bakı şəhərinin 26 Bakı komisarı rayonu, Azərbaycan Dövlət Pedaqoji Universitetinin rektoru;\nAxundov Füzuli Məmmədəli oğlu — 32 nömrəli Maştağa seçki dairəsindən deputat, Bakı şəhərinin Lenin rayonu, Azərbaycan Bədii Fondunun tərtibatçı rəssamı;\nVahabzadə Bəxtiyar Mahmud oğlu — 83 nömrəli N.Tusi seçki dairəsindən deputat, Bakı şəhərinin Xətai rayonu, Azərbaycanın xalq şairi, M.Ə.Rəsulzadə adına BDU-nun professoru;\nVəkilov Yusif Səməd oğlu — 217 nömrəli Daş Salahlı seçki dairəsindən deputat, Qazax rayonu, «Azərbaycan» jurnalının baş redaktoru;\nQazıyev Rəhim Həsən oğlu — 129 nömrəli Şəki birinci şəhər seçki dairəsindən deputat, Şəki şəhəri, Azərbaycan Respublikası Müdafiə Şurasının üzvü;\nQasımov Tofiq Məsim oğlu — 152 nömrəli Kalininkənd seçki dairəsindən deputat, Ağstafa rayonu, Azərbaycan Respublikası EA Fizika İnstitutunun böyük elmi işçisi;\nQəmbərov İsa Yunis oğlu — Babək adına 79 nömrəli seçki dairəsindən deputat, Bakı şəhərinin Xətai rayonu, Azərbaycan Xalq cəbhəsi idarə heyəti sədrinin müavini;\nƏzizov Tofiq Müseyib oğlu — 76 nömrəli Sahil seçki dairəsindən deputat, Bakı şəhərinin Suraxanı rayonu, «Nord» Elm-İstehsal Birliyinin baş direktoru;\nƏzimov Hacıbaba Sadıq oğlu — 256 nömrəli Körkəlan seçki dairəsindən deputat, Lənkəran şəhəri, Azərbaycan Dövlət Pedaqoji Universitetinin kafedra müdiri;\nƏkbərov Sülhəddin Bayram oğlu — 346 nömrəli Qıvraq seçki dairəsindən deputat, Naxçıvan Muxtar Respublikasının Şərur rayonu, Naxçıvan şəhər Xalq Məhkəməsinin tibb eksperti;\nƏliyev Mürvət Nurəli oğlu — 328 nömrəli Aşağı Göynük seçki dairəsindən deputat, Şəki şəhəri. Müvəqqəti işləmir;\nƏliyev Tahir Yunis oğlu — 123 nömrəli Sumqayıt-Boru prokatı seçki dairəsindən deputat, Sumqayıt şəhəri. Azərbaycan Respublikası Müdafiə Şurasının üzvü;\nƏliyev Telman Fərzəli oğlu — 74 nömrəli Bülbülə seçki dairəsindən deputat. Bakı şəhərinin Suraxanı rayonu, Bakı şəhər Xalq Deputatları Soveti sədrinin müavini;\nƏliyev Xeyrulla Salman oğlu — 190 nömrəli Privolnoye seçki dairəsindən deputat, Cəlilabad rayonu. Azərbaycan Respublikası Ali Soveti Mədəniyyət və dini əqidə məsələləri daimi komissiyası sədrinin müavini;\nƏliyev Şaiddin Sərdar oğlu — 4 nömrəli Şüvəlan seçki dairəsindən deputat, Bakı şəhərinin Əzizbəyov rayonu, Şüvəlan Qəsəbə Xalq Deputatları Soveti İcraiyyə Komitəsinin sədri;\nƏhmədov Vahid Qazıməmməd oğlu — 53 nömrəli «Gənclik» seçki dairəsindən deputat, Bakı şəhərinin Nizami rayonu. «Bakı neftmaş» İstehsal Birliyinin baş direktoru;\nZeynalov Fərrux Məmmədnəbi oğlu — 34 nömrəli Bilgəh seçki dairəsindən deputat, Bakı şəhərinin Lenin rayonu. «Xalq üçün mallar» Dövlət Konserni «Azəryüngülsənayetoxucutəchizatsatışxammal» firmasının baş direktoru;\nİbrahimov İbrahim Məşədi Hilal oğlu — 341 nömrəli Leninabad seçki dairəsindən deputat, Naxçıvan Muxtar Respublikasının Babək rayonu, Azərbaycan xalq Cəbhəsi Naxçıvan vilayət şöbəsi təşkilat şöbəsinin müdiri;\nİsmayılov Rauf Əbdüləli oğlu — 271 nömrəli Evoqlu seçki dairəsindən deputat, Tərtər rayonu. Ç.İldırım adına Azərbaycan Mühəndis-Texniki Universitetinin kafedra müdiri;\nKamalov Tapdıq Calal oğlu — Vidadi adına 25 nömrəli seçki dairəsindən deputat, Bakı şəhərinin Lenin rayonu, Razin Qəsəbə Xalq Deputatları Soveti İcraiyyə Komitəsinin sədri;\nKərimli Hicran Vasif oğlu — 339 nömrəli Ordubad seçki dairəsindən deputat, Naxçıvan Muxtar Respublikasının Ordubad şəhəri. Ordubad konserv zavodunun baş iqtisadçısı;\nKöçərli Tofiq Qasım oğlu — 226 nömrəli Gədəbəy seçki dairəsindən deputat, Gədəbəy rayonu. Bakı Sosial İdarəetmə və Politologiya İnstitutunun professoru;\nMehdiyev Nadir Xudaverdi oğlu — 9 nömrəli Kommunist seçki dairəsindən deputat, Bakı şəhərinin 26 Bakı komissarı rayonu. Azərbaycan Respublikası EA «Biotex» Elm-İstehsal Birliyinin baş direktoru;\nMəmmədov Etibar Səlidar oğlu — 68 nömrəli Nərimanov seçki dairəsindən deputat, Bakı şəhərinin Oktyabr rayonu. Azərbaycan Respublikası Müdafiə Şurasının üzvü;\nMəmmədov Mürşüd Əsəd oğlu — 105 nömrəli Gəncə-Hacıbəyov seçki dairəsindən deputat, Gəncə şəhərinin Kəpəz rayonu. Gəncə Pedaqoji İnstitutunun dosenti;\nMəmmədov Sultan İsrafil oğlu — 158 nömrəli Astara seçki dairəsindən deputat, Astara rayonu. Azərbaycan Respublikası Ali Soveti Mənzil-kommunal təsərrüfatı daimi komissiyasının sədri;\nMəmmədov Xanlar Əliş oğlu — 252 nömrəli Laçın seçki dairəsindən deputat, Laçın rayonu. Laçın rayonu icra hakimiyyətinin başçısı;\nMütəllimov Mətləb Əzizulla oğlu — 119 nömrəli Sumqayıt-Tələbə seçki dairəsindən deputat, Sumqayıt şəhəri, Sumqayıt Politexnik Texnikumunun müəllimi;\nNadirov İnqilab Adil oğlu — 146 nömrəli Hindarx kənd seçki dairəsindən deputat, Ağcabədi rayonu. Azərbaycan Respublikası kitabxana kollektorunun direktoru;\nNəcəfov Nəcəf Adil oğlu — 21 nömrəli Beynəmiləl seçki dairəsindən deputat, Bakı şəhərinin Kirov rayonu. «Azadlıq» qəzetinin redaktoru;\nNuriyev Cümşüd Qurban oğlu — 62 nömrəli Oktyabr seçki dairəsindən deputat, Bakı şəhərinin Oktyabr rayonu. Qarabağa Xalq Yardımı Komitəsi sədrinin birinci müavini;\nRəhimzadə Arif Qafar oğlu — 270 nömrəli Tərtər seçki dairəsindən deputat, Tərtər rayonu. Azərbaycan Respublikası Ali Soveti Kənd təsərrüfatı daimi komissiyasının sədri;\nRəhimov Ədalət Vilayət oğlu — 117 nömrəli Sumqayıt-Axundov seçki dairəsindən deputat, Sumqayıt şəhəri. Azərbaycan Respublikası EA Xlorüzvisintez İnstitutunun laboratoriya müdiri;\nRəhimov Kamran Nəbi oğlu — 268 nömrəli Bədəlan seçki dairəsindən deputat, Masallı rayonu. «Dirçəliş» jurnalının redaktoru;\nRüstəmov Tofiq Tağı oğlu — 238 nömrəli Nügədi seçki dairəsindən deputat, Quba rayonu. «Xalq qəzeti»nin baş redaktoru;\nRüstəmxanlı Sabir Xudu oğlu — Mehmandarov adına 81 nömrəli seçki dairəsindən deputat, Bakı şəhərinin Xətai rayonu. Azərbaycan Respublikası Dövlət Mətbuat Komitəsinin sədri;\nTimoşenko Vladimir Vasilyeviç — 128 nömrəli Sumqayıt-Beynəlmiləl seçki dairəsindən deputat, Sumqayıt şəhəri. Hərbi qulluqçu;\nFətəliyev Ramiz Məmmədəli oğlu — 61 nömrəli Musabəyov seçki dairəsindən deputat, Bakı şəhərinin Oktyabr rayonu. C.Cabbarlı adına Azərbaycanfilm kinostudiyasının direktoru;\nFəttayev Mirmahmud Mirəli oğlu — 116 nömrəli Sumqayıt-Corat seçki dairəsindən deputat, Sumqayıt şəhəri. V.İbrahim adına 35 nömrəli Sumqayıt şəhər orta məktəbinin müəllimi;\nHacıyev Arif Mustafa oğlu — 204 nömrəli Aşağı Tala seçki dairəsindən deputat, Zaqatala rayonu. Zaqatala yerli radio verilişləri redaksiyasının redaktoru;\nHacıkərimov Şirin Qasım oğlu — 82 nömrəli Şıxlinski seçki dairəsindən deputat, Bakı şəhərinin Xətai rayonu. Azərbaycan Respublikası Milli Təhlükəsizlik Nazirliyi Xətai rayon şöbəsinin rəisi;\nHəsənova Məryəm Daməd qızı — 196 nömrəli Siyəzən seçki dairəsindən deputat, Dəvəçi rayonu. Zarat kənd orta məktəbinin direktoru;\nHüseynov Şadman Bəhlul oğlu — 106 nömrəli Gəncə-Lenin seçki dairəsindən deputat, Gəncə şəhərinin Kəpəz rayonu. Gəncə dəmiryol xəstəxanasının baş həkimi;\nCəlilov Afiyəddin Cəlil oğlu — 345 nömrəli Sədərək seçki dairəsindən deputat, Naxçıvan Muxtar Respublikasının Sədərək rayonu. Azərbaycan Respublikası Ali Soveti Milli siyasət və millətlərarası münasibət məsələləri daimi komissiyasının sədri;\nCəlilov Firudin Ağası oğlu — 22 nömrəli Üçüncü Kirov seçki dairəsindən deputat, Bakı şəhərinin Kirov rayonu. M.Ə.Rəsulzadə adına BDU-nun dosenti;\nŞirinov İxtiyar Əlibala oğlu — 13 nömrəli Puta seçki dairəsindən deputat, Bakı şəhərinin Qaradağ rayonu. Beyləqan rayonunun prokuroru;\nŞıxlinski (Şıxlı) İsmayıl Qəhrəman oğlu — 216 nömrəli Qazax seçki dairəsindən deputat, Qazax rayonu. Azərbaycanın xalq yazıçısı.\nAzərbaycan Respublikası Ali Soveti Milli Şurasının üzvləri daimi fəaliyyət göstərir və onların Azərbaycan Respublikası Ali Sovetinin Milli Şurasında üzv olduqları müddətdə əvvəlki iş yerləri (vəzifələri) saxlanılır.\nQərar № 276-XII\nBakı şəhəri, 26 noyabr 1991-ci il


Əli Həsənli "Şirrah" (20-likdən hekayə)\n2021, 20 Yanvar, çərşənbə, Bakı vaxtı 01:14\nƏmibala Kirsin ətəyində, qədim ayı zağası deyilən yerin güneyində qoyun otarırdılar. Sürü yaştanlı yal boyu dağılışıb hər yerdə quzeyə, qarşı dağlardan vuran küləyə səmt səpələnmiş, qonşu “Quşçular” obasının ayağına gedib çıxmışdı. Günün altında çılpaq, boz, sarıtdağa çalan yaşıl mamırlı qara-qançır qayalar təndir tirələri kimi qızğındı-hənirlidi. Qoca alnının tərini əlinin dalıyla silib aşkarca təntidiyini, nəfəsinin tıxandığını görüb həmişəki kimi öyrəncəkli tək atasından qalma, dəmirlə işlənmiş naxışlı, gərməşov çomağını nəbz kimi yal boyu aramla taqqıldada-taqqıldada çınqıllığın izinə düşüb özünü binələrdən aşağıda, qoşa sal qayanın arasından sürəkli fit kimi fışqırıb çıxan, süd kimi ağ köpüklü coşqun, sevdalılar tək çılğın, dəliqanlı şırranın ayağına verdi. Daha doğrusu, çınqıl özü onu istəsə də, istəməsə də ora gətirib çıxardı. Paltarını soyunub, səliqəylə, qocalara xas səbrlə, ağır-ağır qatlayıb patavalarıyla bir yerdə iri bir sal daşın altına qoydu. Yenicə doğulmuş körpə kimi lüt-anadangəlmə şövqlə gəlib şırranın lap altında, onun hul göyə qalxan dumanlı-çiskinli mətəsində dayandı. Suyun çisəntisi həyat cövhəri Kövsər bulağı kimi üz-gözünə, nəfəsinə toxunduqca ulu əcdadlarından miras qalan palçıqdan yoğrulmuş cılız, süst, yanqılı bədəninə dirilik, can gəldi, ruhu pərvazlandı. Su ana bətnindəki körpəni qoruyub-yaşadan baş suyu kimi yoxluqdan – yerin altından axıb özüylə birgə onu da axıdıb bu dünyadan başqa bir dünyanın-aləmin bətninə salanda öz varlığını təsdiq etmək üçün körpə necə qışqırıb ağlayırsa, elə işqırıqlı səs çıxardı; çılğın, kövrək, hönkürtülü, bir az da qeybdən gəlmiş kimi, suyun şırıltısı tək sehrli, ovxarlı, ovsunkar. Ancaq körpə kimi öz varlığını təsdiq etməkdən çox, sevincindən, yenidən bu dünyaya gəlmiş kimi kövrəldiyindən xoşbəxtcəsinə, uşaq kimi məsumcasına, şirincə hıçqırıb ağladı, elə bu səslə də əzalarına gələn cavanlıq gücündən, qüdrətindən yüngülcə, dəlicəsinə atılıb-düşdü, ərköyüncə dünyaya dil çıxardı. Cılız, əyri-üyrü, eybəcər barmaqlarıyla çırtıq çalıb oynadı, müqəddəs bir məbədin başına dolanırmış kimi ağzı dualı, urfalı şırranın başına dolanıb yallı getdi. Sonra günah iş tutmuş kimi pərt-pərt, dinməzcə bardaşqurma şırnanın altında oturub, başını aşağı dikib qədim daş heykələ dönərək heyranlıqla şırnanın şirin su dilində - Qarabağ ləhcəsində nəzmə çəkdiyi – zümzümə etdiyi gizli, qorxunc, başgicəlləndirici aləmlərin möcüzəli tarixçəsinə diqqət kəsildi, milyon illərdi insan ruhunu titrədən ulu, müqəddəs, İlahidən gəlmə şaqraq su zənguləsinə, əzanına qulaq asdı. (Qocaya vergi, vəh gəlmişdi bu anda elə bil, bu anda dönüb tamam başqa şəkil, görkəm aldığından bəlkə də həmin zənguləyə, əzana yad bir adama çevrildiyindən, (onu bu görkdə nəinki tanış-biliş, doğma qardaşı, qardaş oğlu da görsə tanımaz, çaşıb əlli iki min fikrə düşərdi,) özü özündən ürkdü, özünü tanımadığı yad adamdan soruşmağa ürək eləmədi.\nQocanın gözü görmürdü. Bunun uzun, özü kimi müəmmalı tarixçəsi vardı. Deyilənə görə uşaqlıqda pişqurdlara dəyələr üçün siyirmə çubuq qırıb gətirəndə tilişkə batmışdı. O gündən əlindəki az qala özüylə yaşıd naxışlı çomağının hesabına fəhmlə yeriyirdi. Çomaq onun görən gözü, danışan dili, dilini bildiyi sirlərin açarı, onu qoruyan yenilməz qala, etibarlı silah-yaraq, yol yoldaşı, bələdçisiydi. Di gəl, (bəlkə buna görə) gözü görənlərin görəmmədiyi çox şeyi görür, gözü görənlərin bilmədiyi çox mətləblərdən agahdı. Gözü görənlərin tanımadığı, ürək edib ayaq basammadığı qorxunc, şeytanla qiyamətə qalan kimsəsiz, lal dağ sıldırımlarını, keçilməz zülmət dərələri, həqiqət kimi çılpaq, sərt yalçın qayaları büdrəmədən-sapmadan qarış-qarış gəzmişdi, süngü kimi sivri uclu uçqunların aşılanıb, torpağı çıxmış, qılınclaşmış zirvə tillərinin üstüylə qırğı kimi səkmişdi, filan meşənin hardan başlayıb harda qurtardığını, filan qədim, tutya ağacların hansı meşənin hansı dərinliyində (göylər kimi meşəni də, insan xilqətinin aləmdən aləmə köçməyini də yeddi qata - iqlimə bölürdü.) hələ də kökü kəsilmədiyini, çıraq kimi içərisindən nurlanan parlaq gövdəsiylə gecəylə bütün meşəyə, yolçuların yoluna işıq saldığını, filan otların, (o ot deyil, ulu nənəsinin ceyran nəvəsi filankəsdi, ot şəklində yarıb çıxıb əsgi, uçuq qəbrindən, düşməni çaşdırmaq, allatmaq, onu seçməməsi üçün o vaxtdan ota, cavan pöhrəyə, özü kimi şümşad boy-buxunlu vələsə dönüb) ancaq filan dağda yaşayan quş yumurtasının, filan yaldakı suyunu göylərdən götürən filan bulaqların hansı sağalmaz dərdə dərman olduğunu, zərrəcə izi-tozu qalmasa da yalnız ona məlum iyindən, qoxusundan, hənirindən, görünür havada hələ də yaşayan səsindən-sədasındanmı, ulu səcərələrinin vaxtilə haralardan karvanla gəlib, yuxu tutub, şər ruhların sehriylə ayla ayılmadan, karvanı itirib, necə deyərlər, qoyunu qurda verəndən sonra qərib yolçu kimi əlacsız-çarəsiz bütün günü özlərini səfil-sərgərdan kökündə hələk-vələk edərək, axırda əlləri hər yerdən üzülmüş bu xam, qulun kişnəyən vəhşi çöldə-biyabanda gecələdiyini, filan bulağın filan çaya qarışdığı baxımlı-münbit bir vadidə məskən saldığını, daha doğrusu, vadinin özünün onları çəkib gətirdiyini, filan çeşmədən döl tutub törəyib, indidən də böyük kənd-oba olduğunu, ona görə o çeşmə kimi qar-qar qaynadığını, durulub, saflaşıb gözü tutulmadığını, daim axdığını, özündə həyatın başlanğıcı su xislətini daşıdığını o əyyamın adamıymış kimi, çılğın-dəli-havalı, bir az da qəribə, inanılmaz, ancaq elə yerli-yataqlı, tutarlı dəlillərlə danışırdı, inanmayanların da könlünə inam-etiqad, köksünə qürrə dolurdu. Sonradan həmin fikirlərin vaxtilə kəndə gələn, ayıq günü olmayan, cecə arağı ölüsü hansı tədqiqatçı aliminsə elmi araşdırmalarında da özünə yer tapmağı bu inamı bir az da artırdığından, həmin qürrə kökslərinə sığmamış, bəzilərininsə beyinlərinə hava, hərəkətlərinə, davranışlarına dəlilik-divanəlik gətirmişdi. Onlara elə gəlmişdi bu gün çöllərə dağılışıb tük ürpədici səslə ulaşan o ac yalquzaqlar onların şəcərələrinin ac ruhudu, ulaşmır, öz nankor törəmələrini qarğıyır, beləcə, beləcə, qiyamətəcən ac-yalavac onları qarğıyacaq.\nKimin itiyi itəndə, mal-qarası örüşdən qayıtmayanda, başında bir qəza-qədər hərrənəndə, başını da özüylə birgə hərrədəndə ya vaxtilə adını çəkməyə belə ürək edəmmədiyi itgin düşmüş (ikinci cahan savaşında) doğmasının, əzizinin öldüsü-qaldısıyla maraqlananda, ya bu sadəcə ürəyindən keçəndə, yuxusu illər boyu ərşə çəkilib qəlbini üzən ağır bir nisgildən azad olmaq istəyəndə çoxlarının xoşlamadığı, ancaq hamının çəkinib ehtiyat etdiyi, ehtiyatlandıqlarından da məcbur olub hörmətini saxladığı, yolunu gözlədikləri qocanın bir bir nəlbəki, həmin adamın özündən, paltarından bir nişanə-miras, saçının tükündən bir tel, ayağının dəydiyi yerdən bir ovuc torpaq, tələb etməyi bəsiydi, o müşkül məsələ o andaca müşküllükdən çıxıb hamının gözü qabağında gerçəkləşib, həyat donu geyib öz özünün həll olsun? Qabıq kimi aralanıb utancaq-utancaq öz mübarək camalını göstərsin, öz-özünü açsın, pərdədən, dondan soyundursun, çılpaqlaşsın, həqiqətləşsin, yəni torpağı nəlbəkidə şəhadət barmağıyla eşib, ona nəsə yazıb, ya yazdığına cavab gəlib. Onun surətində qərar tutan, özündə başqa özü olan ondakıı nəyisə oxuyub uzun fikrə gedəndən sonra flan heyvan armudlu dərənin filan dağa söykəndiyi sal qayanın sırtında sağ-salamat uzanıb kövşədiyini yalnız özü eşidəcəyi səslə hansı sehrli duanısa çeynədiyini deyirdisə, sabah gedib heyvanın, doğrudan da, həmin qayanın o dediyi kimi dərəyə meyllənmiş sırtında, uçqunun lap altında (düşmən təhlükəsindən uzaq olsun deyə) burnu da qanamadan qorxusuz-ürküsüz, şirin-şirin kövşədiyinin öz gözləriylə şahidi olsunlar, ya üç gün, bir həftə, bir aydan sonra filankəsin itgin düşmüş əmisindən, dayısından, ərindən, qardaşından kəndə bir xəbər-ətər gəlib yetişsin, üstəlik sonralar qohumunu-qardaşını yaşadığı qərib yerə ailəlikcə qonaq da çağırsın, qayıdanda hökumət əlindən alacağını bilsə də altına son buraxılış xarici maşın alıb qoysun, qadındısa qolunu, boyun-boğazını qızılla-ləl-cəvahirlə bəzəsin, ya xəyanətkar arvadın bu qəfil, gözlənilməz gəlişdən dözməyib ürəyi partlasın. Ər özü də bilmədən onun mənəvi qatilinə çevrilsin.\nQoca bu kənddən deyildi, bura qonşu obadan qaçaq düşüb gəlmişdi. Dayısıyla vaxtı ilə aralarında nə qovğaları – sevdaları olmuşsa birdəfəlik doğma kəndlərindən üz döndərmiş, ta ara səngiyənəcən buraya pənah gətirmək məcburiyyətində qalmışdı. Sonradan uşaq, nənəsinin dilindən eşitmişdi, əmisi guya o vədə dayısından nisyə bir çanaq buğdaya çarıq üçün bir zol dəri alıbmış. Yubadıb buğdanı vermirmiş, ta gələn taxıl biçininəcən səbrini basıb gözləyən dayı qəfil onu yolda biçindən çox-çox sonralar görüb necə qəzəblənibmişsə (bəlkə də buğdadan çox onun gör-görkəmindən) hamının acından ipliyi üzülsə də bunun yanağından qan damdığından (elə bil havayla, qeybdən ona məxsusi enən enən naz-nemətlə qidalanırdı) yaraşıqlı boy-buxunundan acığı tutub, sanki onun icazəsi olmadan niyə böyütmüşdü, bunu özlüyündə saymazlıq, yekəxanalıq sözündən qaçmaq kimi yozub oradaca şiltiyini atmış, yıxıb sinəsinə çökərək yumruqlarıyla üz-gözündə, başında sağ-islahat qoymamışdı, pezəvəng, ayı kimi seyiymiş, caynağına keçən hələm-hələm yaxasını ondan qurtarmazmış. Bir sözlə, yaşlı adamların dediyinə görə çox şumur, əzazil adamıymış. O vaxt bığ yeri yenicə tərləmiş, ərgən yaşına çatmış bacıoğlu baxıb görüb aşkarca boğulur, son nəfəsidi. Dayı bacıoğlu-zad hərrəyən deyil, bir zol dəridən ötrü qəsdi onu aşkarca öldürtməkdi. Belində bir ləzgi xəncəri varmış, xəncəri çıxarıb nə vaxt dayısının qarnına sapladığından özünün də xəbəri olmur, bir də onda ayılır artıq gecdi, qan dayısını götürüb gedib. Başa düşür ehtiyatsız tərpənib, qəsdi dayısını yüngülcə yaralamaq, özündən aralamaq, qaçıb aradan çıxmaq olsa da sən demə xəncər namərdlik edib, dayısı kimi kinindən, hikkəsindən onu saya salmayıb, öz bildiyini etmiş, dərinə işləyib ürəyinə xətər toxundurmuş, guya bacıoğlunun hayıfını dayıda qoymaq istəməmişdi. Bunu ömründə gözləmədiyindən, birdən-birə ayılıb həyəcandan, qorxudan ani beyninə gələn fikirdən qaçıb canını qurtarmaq, istəsə də donub qalır yerində, qan tutduğundan indi də ayağı sözünə baxmır, ona xəyanət edir, onu ələ vermək üçün elə bil qəsdən yerdən qalxıb, bir addım da atmır. Ancaq, bu xəyanət qocanın özünün də ürəyindən olduğundan ömrüboyu ayaqlarına minnətdar olur. Onu bu axmaq məqamdan arvadı duyuq düşüb qurtarır, tezcənə iki əliylə köynəyinin yaxasını cırandan sonra özünə gələn qoca can hayında nə baş verdiyini elə də anlamadan götürülüb qaçaraq özünü Kirs meşəsinin güngörməz qalınlığına verir. Bir həftə, on gün ac-susuz dağda-dərədə, kahada-mağarada gecələyəndən sonra üz-gözünü, boyun-boğazın tük basmış, pal-paltarı cırılıb, insan sifətindən çıxmış, tanınmaz olmuş halda ayaqyalın-başıaçıq gecəylə uşaqgilin kəndinə, köhnə binə yerlərinə, ata bir, ana ayrı böyük qardaşının komasına pənah gətirir. Dayısı bir müddət yataq xəstəsi olub. Rəhmətə gedəndən sonra ağsaqqal, ağbirçək yığışıb araya girib iki dəliqanlı qan qohumunu çətinliklə olsa da barışdırsalar da, ara sakitləşib hər şey unudulsa da qocanın üz-gözü bura öyrəşdiyindənmi, hələ də ehtiyatlandığından, onu görsələr hər şeyin yenidən təzələnə biləcəyindən, ya arvadı o vədə köynəyinin yaxasını cırıb guya qəsdən onun kənddən geyinib getməsinə səbəb olduğundan, nə qədər qanlı olsalar da istəkli dayısından sonra birdənbirə həyat gözündən düşüb, özünə qəsd etməyə can atdığı anda ona mane olduğundan, ya öz kəndlərinin camaatı sözbazlığına, dayıya o vaxt olandan-olmazdan nəsə qandırdıqlarına görə birdənbirə gözündən düşdüyündənmi, bir də doğma yerlərinə ayaq basmır. Burnunun ucu göynədiyi o yerlər gecələr də yuxusundan çıxmasa da burada qardaşının dul qalan kiçik baldızıyla evlənib ailə qurur. Kəndin ayağında, arxaca yaxın elə bitirməyən daşlı-kəsəkli boz çöldə xırdaca yer götürüb özünə üç gözlü bir koma qaraldır. Ancaq nə orada, nə burada övladı olmur. Bunu özündən intiqam alırmış kimi özü də istəmir, bu qərib yerdə, ümumiyyətlə, bu dünyada özünün bir törəməsi qalsın, şər ruhlarla özü kimi lənətlənsin. Sonradan ona agah olsa da, dayısını yox, dayısının şəklinə girmiş yüz illərdi eli-obanı bir-birinə vuran, qardaşı-qardaşa, atanı-oğula düşmən edən dayısında cəmlənmiş həmin şər ruhları Özü də qorxudan, həyəcandan, ya dayısının zərbələrindənmi o vaxtdan onsuz da zəif, mafrov, gözünə tor gəlir, dili dolaşıb kəko vurur. Hər şeyin kölgə kimi ancaq qaraltısını seçir, onu da lap yaxından. Səsin özü yox, əks-sədası, sözün özü yox, kölgəsi beynində şəkillənir, canlanırmış, dəvə karvanı kimi yol gedirmiş beynində. Azıb bu vəhşi yollarda çöl-biyabanda gecələyirmiş. Di gəl, gecələr yolu bənd-bərəni onun kimi bərk gedən olmazmış. Gözü projektor kimi ətrafına işıq saça-saça uzaqdakı qeyri-müəyyən nöqtəyə dikiləndə, qoca sanki adamlıqdan çıxıb həmin qeyri-müəyyən nöqtənin əliylə qorxunc, əcaib varlığa çevriləndə uşağın da, böyüyün də canına vahimə, vicvicə düşürmüş. Bir nur kimi bu işıqdan onların da dünyasına pay çatırmış, onların da yolu nur saçırmış, deyə qocanın haqqında nəinki əyər-əskik danışmağa, fikirləşməyə də ürəkləri gəlmirmiş. Heç kəsin ayaq basammadığı qorxunc yal-yamacı, quş da səkəmməyən şiş, sıldırımlı, şimşəkli qayaları, sirli-möcüzəli, qulun kişnəyən kar dərələri, zülmət bəndləri-bərələri də o vaxtdan gözü tor gətirəndən sonra gəzib-dolaşır, görə bilirmiş. Sanki gözləri tor gətirdikcə bəsarət gözü açılır, birdənbirə nurlanan iç dünyasına yönəlir, bayırda gizli-aşkar cövlan edənlər bütün aydınlığıyla iç dünyasında da etdirmir, ya əksinə iç dünyasında baş verənlər bütün ardıcıllığıyla bayıra da köçürmüş. Beləcə gündüzü gecə, gecəsi gündüz olurmuş qocanın. Dünyanın, yerin-göyün üzündən gündüzkü zil qaranlıq pərdə götürülür, hər şey qabıq kimi qapağından dənələnib, aranıb aralanır, qaranlıqdan sıyrılıb çıxıb bütün çılpaqlığı, mahiyyətilə özü olub özünü ona açırmış, danışırmış. Di gəl, beləcə bir anlıq, bircə göz qırpımında hər şey mahiyyətini ona açınca qocaya sanki fəhm, vəh gəlincə, qoca daha çox özünə qapılır, köntöy, əsəbi, dözülməz, adamayovuşmaz, cinli-havalı olurmuş, günlərlə boğazından tikə keçmirmiş, dərin yasa batır, elə bil dünyanın bütün bac-xəracını ondan alırlarmış. Ya insanlığı gözləyən qaçılmaz bəlaları öncədən görüb özündən keçirimiş, ildırımötürən kimi sənətini dəyişirmiş. Halsızlığından ayağını çəkib öz evinəcən belə gedəmmir. (xasiyyətinə bələd olduqlarından heç kəs ona dəyib toxunmurdu) yıxılıb çökdüyü yerdə yuxuya gedirmiş, ancaq sabahı quş yüngüllüyüylə, elə gümrah açırmış, elə bil o halsızlıq, hövsələsizlik ona güc veribmiş, tükənən, damarına-qanına sorulan o gücün halsızlığı-hövsələsizliyi onun surətində görünübmüş, ya dünənki o halsız-hövsələsiz qoca o deyilmiş. O halsız-hövsələsiz qoca kimiymişsə, nəçiymişsə camaatın etibarını qazanmaq üçün özünü onun şəklinə salıbmış.\nƏmidən çox onunla əsl sirdaş, yaşdaş, çöl yoldaşı olan qoca əmisinin çiynini yastana verib dirsəkləndiyi yerdə qəfil qeybə çəkildiyini görən uşaq əvvəl ürkən kimi olur, bədəni əsməcə tutur. Onsuz da möcüzəli əmisinin növbəti möcüzəsindən, sanki İsa kimi göylərə çəkilməyindən elə bil vahimələnir. Sonra yadına nə düşürsə, ya uzaqdan Kirsin ətəyindən qalxan həzin mehdənmi onun hənrini alıb rahatlanır, toxtayır. İnamlı addımlarla əminin üz qoyduğu qoşa yalçın qayanın dibinə, şırranın yaratdığı sehrli, ovsunkar aləmə enir. Əmisindən ehtiyatlandığından, ya onu fikirdən ayırmamaq üçün gizlincə, sinə-sinə onun paltarını soyunduğu iri saldaşın yanına gəlir. Gəldikcə də qədim, qoca üzü kimi qatlı-qırışlı, ağac kimi puçurramış daşdan elə bil tilsimlənir, daşın tən yarısı yaz şehindənmi, şırranın sıçrantısındanmı elə bil unnamış, sinəsində sıx-sıx damcılar, şəffaf tumurcuqlar bitirmişdi, onlar şırranın xırda balalarıydı, yumurtlayırdı, böyüyüb yumurtadan çıxıb, canına İlahi gücü-qüvvəti gəlib anaları kimi ləçəklənib göylərə - Tanrı dərgahına can atan şırrana, onun səcdəyə durmuş qoca əlinə dönəcəkdi. Suyun ibadəti bütün canlıların ibadətindən göylərə daha yaxın olanı, safı, Tanrı tərəfindən bəyəniləni, eşidilənidi. Anası şırran da bəlkə bu ilkin yolu keçmiş, nöqtə boyda o şəffaf yumurtacıqdan sıyrılıb çıxmış, pöhrələyib, qol-budaq atmışdı. Daha doğrusu, o yumurtacıq onun şar şəklində dolanmış, sıxlaşmış yolu, layihəsidi. Əmisi sarıdan arxayın olandan sonra hədsiz sevindiyindən, qayğısızlıqdanmı, əli özü uzanıb, onun iradəsindən çıxıb, şeytanın hökmünə tabe olub – şeytanlaşıb istəkli əminin şalvarını şeytan cəldliyi, çevikliyi, kobudluğuyla daşın altından çəkib çıxır. Cibindən kirli əsgiyə bükülü bir koma əzik-üzük pul çıxarır, hamısı təkliyiydi. Onlardan tünd tənbəki, xoş, adamı bihuş edən yovşan qoxusu gəlirdi, əminin qoxusuna qarışıb onu tamamlayırdı. Pulları xırda, titrək uşaq əlində tutub, doyunca tamaşa eləyib, bir müddət üzücü tərəddüdən sonra tələsik yerinə qoymaq əvəzinə yenə şeytanın əliylə əmisinin cibiylə öz qoynunu səhv salıbmış kimi öz qoynuna dürtür. Arxaya baxmadan qoynundakı tünd, baş gicəlləndirici qoxudan bihuş olub asta qaçan namərddi, deyə qaçıb qayaların üstüylə keçi kimi səkə-səkə, yalın keçəlləşmiş ətəyinə gəlir, qoyunların ağzını hər yerdə gədiyə sarı qısnayıb heç nə olmamış kimi, ya dərin həyəcan keçirdiyindən bərkdən fit çala-çala, yol boyu qonşunun çəpərinin üstündən alakal almalarını yolmaclaya-yolmaclaya içindəki qorxunu qovmaq, lmaclaya izi itirmək üçünmü, ya öz evlərindən çox həmişə əmisigilin evini simsar bildiyindənmi bir baş suçlu-suçlu öz ayağıyla onlara yollanır.\nQocanın gözündə dünyanın nizamı, mizan-tərəzisi pozulmuşdu bu vədə, hansısa burcün altına girdiyindən, hansı ulduzunsa qəzəbinə düçar olduğundan səslər əks sədalığından, sözlər mənasından, məna mahiyyətindən, mahiyyət mənbəindən qopub ayrılmış, öz qabığına girmiş, hər şey bir anda qara bir duman içində dünyanın ilkin yaradılışı kimi tutqun pərdə arxasında, öz-özündə, qabığında gizləndiyindən, əsl zindan həyatı yaşamağa məhkum olunduğundan ömür cansıxıcı, mənasız olmuş ana bətnindəki uşaq kimi ikiləşmiş, ekizləşmişdi. Qanıqara şırnağın altından durub, qayanın sırtına gəlib ağır-ağır paltarını geyinəndə şalvarının tərpəndiyindən, ya hələ də havada yaşayan yad hənirdən qocanın ürəyinə nəsə damdı. Daha doğrusu, ürəyinə daman gerçəkləşdi, öz həyati sübutunu tapdı. Deməli, Şırranla bakirə sevgili kimi başbaşa qaldığı xoş, şirin xəlvətlik bəlkə də qısa insan ömründə bir dəfə baş verən gizli, bəxtəvər anlar yad, namərhəm bir nəzərdən – kiçik, naşı bir müdaxilədən pozulduğundan – aşkarlandığından şırran birdənbirə diksinib elə səmtini dəyişmiş, onun üstünə vurmamış, əsəbi-əsəbi, suçluymuş kimi gah güneyi, gah quzeyi döyəcləmişdi. Dünyanın mizan-tərəzisi beləcə dəyişmişdi, ani səmt yayınlığından pozulmuşdu, uşağın əli də buna görə eyni əsəbiliklə onun iradəsindən çıxıb, şeytana qulluq edib, belə bir qəbahət işə qol qoymuş, büllur kimi saf, bakirə bir sevdaya xəyanət etmişdi. Əlini cibinə salmamış pulların yoxluğunu bilirdi. Arxayınca şalvarını geyinib, çarığının dabanını bərkidib ucunu çalın-çarpaz, səliqəylə qılçına doladı, gəlib buz kimi sudan bir-iki ovuc üzünə vurdu, uzanıb, ağzını, həyat nəfəsli bulağın gözünə dirəyib ürəyi yanırmış kimi qurtaqurtla doyunca içdi, dolu peyvənd su damcıları dodaqlarından cığır salıb çənəsi boyu sinəsinə, yaxasına süzüldükcə bu sərinlik ona ləzzət verdi. Oxəyy – deyib saf havanı ciyərlərinə çəkdi. Ancaq su nədənsə həmişəki tamı vermir, yanğısını söndürmək əvəzinə daha da yanqı verirdi. Bundan da təəccüblüsü oyuydu. bu damcılar su kimi, ümumiyyətlə, maye tək əyilmir, yastılanmır qopub dağılmır, əksinə mirvariləşib, sədəfləşib kəhrəba təsbeh dənələri kimi sanki cingiltiylə qocanın ayaq ucuna, oradan da qarışqa yerişiylə uzun yol keçib qayaya, qayadan da yumalanıb nəhayət öz əbədi-əzəli vətəni şırnağın mənbəinə qovuşur, sevincdən, həyəcandan ancaq indi əriyib, itib onda yox olur, yox olduqca da elə bil qocanın qəlbindən doğma, müqəddəs nəyisə də can kimi zorla qoparıb özüylə aparırdı. Bir anlıq qoca çənəsinə, boynuna özü boyda oyuqlar açmış bu kristal yadlıqdan müvazinətini itirib başı hərrənə-hərrənə şırranın döyəcinə dolanıb süst düşdü. Əvvəlki nizamı, mizan-tərəzini qaytarmaq ümidiyləmi titrək, qocaman əllərini bütün qaya boyu sürtdü. (elə bil qayanın səthindəki nahamvarlığı, namütənasibliyi kor gözləriylə hiss etmişdi, duymuşdu). əlinə sapı tən ortadan sınmış bir qamcı keçdi, ancaq indi ürəyində bir rahatlıq tapdı. Çünki ona yad, namərhəm əli qəsd etməmişdi. Nahaq yerə dağa-daşa düşüb düşmən axtarırdı. Bu düşmən düşündüyünün əksinə canı-ciyəri doğma qardaşı oğluydu. Havadakı hənir də lap əvvəldən bunu diktə etsə də qoca heç cür buna inanmırdı. Çünki uşaq heç kimin, göydə quşun belə səkəmmədiyi sıldırımlı, uçqunlu xəlvətliyə ömründə enə bilməzdi. Lap ensə də bu xəlvətlik o andaca onu udar, qeybə çəkərdi, yoxsa xəlvətlikdən çıxıb, aşkarlanıb, sehrini-ovsununu itirib dünyanın mizan-mərəzisində bir, çat, sapma baş verərdi. Qamçını qoltuğuna vurub, son görüşüymüş kimi Şirranla ürəkdən, hüznlə vidalaşıb, əlindəki naxışlı çomağını sinirli-sinirli yerə vura-vura suyu süzülmüş, halsız-taqətsiz enişli-yoxuşlu, narahat dağ cığırıyla evlərinə üz tutdu. Çünki qardaşı oğlunun iyini artıq almışdı, qardaşıoğlu onlardaydı, boynubükülü qul kimi öz hərəkətindən kor-peşman onu gözləyirdi. Qoca buna öz varlığı kimi əmindi. Bu da özünə görə qardaşoğlunun özündən intiqam almağı, saflığını, məsumluğunu saxlamağı, hələ itirməməyilə bağlıydı. Yolda qəfil havanın sıxlığından, burnuna vuran tünd miz iyindən, qotur dərmanı qoxusundan qoyunların ikiaddımlıqda, yalın döşündə yatışdığına arxayınlaşıb, həm də bundan qaralanıb addımlarını yeyinlətdi. Yalı aşcaq səsi özündən qabaq qapılarını əsəbi-əsəbi döyəclədi – Ay uşaq, Osman bizdə, ay gəlin, - harda batmısan, a qancıq, - cavab gözləməyib yaşına, gözünün maflığına uyuşmayan bir cəldliklə gəlib div kimi qapının ağzını kəsdirdi. Qocaman, arıq dizlərini yerə qoyub iki əlini çərçivəyə sürtüb bərk-bərk çərçivədən elə yapışdı, elə bil daxma uşağı da götürüb qaçacaqdı. Işdi-şayəd daxma, uşaq xam xəyala düşüb bunu etsə, onları həmin andaca bu çərçivəylə xırxalasın. Bir də çərçivəyə yad əlin toxunub toxunmadığını, əlini sürtüb, əlinin təmasıyla öyrənib bilsin, qardaşıoğlunu beləcə ömrü boyu çıxammayacağı çərçivəyə qapalı bir dövrəyə salsın.\nUşaq bu təhlükəni hər an gözləsə də simsar bilib pənah gətirdiyi əmisi evindən heç cür çıxıb getmir, elə bil nə isə onu tutub saxlayır, ya da maraqdanmı olduqca möcüzəli nəyinsə baş verəcəyinə inandığındanmı ayaqları yerə mıxlanıb qalırdı. Eynilə əmisinin ayaqları qətl günü mıxlanıb qalan kimi. Indi təhlükə başının üstünü qəfil aldığındanmı, əkilməyə siçan yolu qalmadığındanmı ya, özünü ani itirdiyindənmi əmisinin ayaqlarının arasından sivişib qaçmaq yerinə, əminin qüvvətli, ona olduqca doğma, mərhəm qolları arasına atıldı. Bu anda əmi həm qansız, başkəsən cəllad, həm istəkli, onun ayağına bir çöp də dəyməyə qıymayan, qardaşıoğlunun yolunda şirin canından belə keçən ən etibarlı, ən güclü xilaskardı. Bu xilaskar, istəkli qardaşı oğlunu özündən qorumalı, öz əlindən almalıydı. Uşaq cəllad əmidən qaçıb xilaskar əminin qoynuna sığınmışdı, ona pənah gətirmişdi, ancaq təsadüfdənmi, bəxti gətirmədiyindənmi cəllad əminin girinə keçmişdi. əminin qüvvətli ayaqları onu kəlbətin kimi sıxır, uşağın nəfəsi qısılıb tıncıxdıqca, qışqırığı həyəti başına götürdükcə ayaqlar onu daha bərk məngənəsinə alır, (elə bil əmi istəkli qardaşıoğlunu beləcə sıxıb-sıxıb xırdaca nöqtəyə, sonra lap yoxluğun özünə döndərəcəkdi), qocaman, qatlı-qırqışlı əllərsə saçlarını oxşayırdı.\nKöpəkoğlu, de görüm pulları neyləmisən?\nUşaq ağlayıb and-aman eləyəndə, məndə pul yoxdu, mən pul götürməmişəm, cəllad əmi lap cin atına minir, ayaqları özündən asılı olmayaraq onu daha bərk sıxır, mərhəm əlləri saçlarını daha mərhəmcə oxşayırdı. Boynuna alsaydı, desəydi qələt eləmişəm, məni şeytan yoldan çıxardı, ya özümə nəsə almaq istəyirdim, ömründə belə əzazillik etməz, bir az qardaşoğlunun qarasına söylənib rəhmdil əminin acığı soyuyar, onsuz da gözündə bir qara qəpiyə dəyməyən o pulların hamısını ona bağışlayar, heç nədən qoca yaşında beləcə dindən-imandan çıxmaz, şulüzümlük etməzdi. Uşağın unudub qayanın üstündə qoyduğu, indi əminin qoltuğunda sıxıb durduğu qamçı da onun xeyrinə deyildi. əksinə onu biabırcasına faş edən əşyayi-dəlil, ona indicə dünyanın ən ağır hökmünü oxuyacaq, amansız hakim, haqdan enmiş ədalətli göz şahidiydi. Onu da deyək, bu anda hər ikisi iş verən bu göz şahidinə eyni dərəcədə nifrət edirdi. Uşaq üçün artıq xilaskar əmi ölmüşdü, əvəzində bir əmi qalmışdı, ya ikisi birləşib bir əmi olmuşdu; qəddar, vaxtilə öz kəndlərində törətdiyi əməli hər an törədə biləcək, əsl başkəsən, ya indi o iki eyni qəddar əminin arasında qalmışdı, bu şiltiyini atıb ona ötürürdü, o, itdən alıb itə verə-verə bunun üstünə fırladırdı. Yorulduğundanmı, ya nəyə görəsə əminin ayaqlarının ani boşaldığını uşaq fəhmiylə hiss edib, uşaq bicliyiylə fürsəti əldən vermədən, onun paçasının arasından necə pırtlayıb çıxdı, özü də bilmədi. Cəld qaçıb, keçəlləşən soğan ləklərinin arasından düşmüş sısqa cığırı sağa burulub keçərək çürük dirəkləri qoşa baş daşı kimi əyilib çökmüş köhnə doqqazın dönərgəsinə gəldi. Azadlığın əsl dadını indi duyaraq göz yaşları içində acı-acı gülə-gülə əmiyə yanıq, qıjırtı verdi, ağzına gələn söyüşü yağdırdı. O boyda kişinin əlindən asanca qaçıb qurtardığına öyündü, atılıb-düşüb, onu ələ salıb hövsələdən çıxarmağa çalışdı. Əmi bundan hirslənmədi, azacıq da olsa hövsələsi daralmadı. Eləcə sakitcə, qəmli-qəmli gülümsündü: - söy, bala. Qocasayaq uşağı tənbeh etdi, buna tənbeh də demək olmazdı. Çünki, bu tənbehdən çox öz hərəkətlərinin təhdidinə, qınağına daha çox oxşayır, uşağın qaçıb qurtardığına elə bil açıq-açığına uşağın özündən də çox sevinirdi. - Indi söyməli vaxtındı. Zülmün əzəli işgəncə, sonu azadlıq, azadlığın da sonu söyüşlə - qırmancla bitir. Bu iç düsturu ona dayısından qalma acı bir görk, ibrət dərsi idi. Bu gün dayının hərəkətinin, xislətinin onda təkrarı, çalarlanması deməyiydi. Qocaya ağır gələn dayı rəhmətə getsa də öz hərəkətlərini onda yaşatmağı, bacısı oğluna qarğamış kimi bir toxum tək onun qəlbinə səpib bəstəyib cücərtməyi, beləcə gözlənlilmədən, qəfil bütün amansızlığıyla özü istəmiyə-istəmiyə üzə çıxarmağı, özünü göstərməsəydi, uşaq dayıya çəkər, - qocanın xoşlamadığı bir el məsəlini hər addımda gözünə soxmağı, xatırlatmasıdı. Bütün bunlara baxmayaraq bu xatırlamalar haradasa dayısına ürəyində hədsiz bağlılıq, özünün də fərqinə varmadığı sonsuz gizli sevgisindən irəli gəlirdi. O xəncəri də o vaxt qınından bəlkə də öz ölmündən çox, dayısına hədsiz istəyinə, ondan bu cür qəddarlıq gözləmədiyinə, bunun ona çeçin gəldiyinə, öz incikliyini dayının gözündə böyütməyə görə çıxarmış, təəssüf ki, bu əlinin naşı hərəkətiylə əks hədəfə yönəldiyindən onun da, dayının da ağır faciəsinə səbəb olmuş, (qoca o vaxt özünün də dayısıyla birgə öldüyünə inanırdı) bacıoğlunu istəkli dayısının qatilinə çevirmişdi.\nAxşam haradansa məsələni qulağı çalan qəzəblənmiş ata çəpərdən şümal bir görüş sıyrımı qırıb oğlunu saldı çubuğun altına, buda, budayasan. Çubuq hər dəfə uşağın belində-kürəyində açılanda yerində zol-zol damarlar əmələ gəlir. əvvəl qızarıb-allanıb, gül kimi açılıb, sonra çırağı sönüb qaralır, soluxub, ölüşkəyib qara-qançır suluqlar bağlayırdı. Ağrının şiddətindən, ya hikkəsindən uşağın səsi çıxmırdı. Içindəcə boğulur, əmisigildəki kimi qışqırıb haray qoparmır, eləcə hər çubuq belində-kürəyində şappıldadıqca onun ahənginə uyğun atılıb-düşür, elə bil qəribə şəkildə bu ağrı-əzabın havasına oynayır, hansısa hüznlü, olduqca qəmli bir mərasimi icra edir, ya bu ağrı-əzabın havasıyla – onunla birgə, onun şəkilində belə qıvrılıb açılır, daha doğrusu insan şəklində həmin ağrı-acının özünə dönürdü.\nSəsə daxmasından çıxıb ayağıyalın özünü yetirən qoca əmi, uşağı huşsuz halda qardaşının əlindən alıb, əlindəki göyrüş çubuğunu hirsli-hirsli iki bölüb həyətin ortasına atdı. Qardaşı oğlunun heysiz, sınmış çubuq kimi sallanmış, yanına düşmüş sısqa qolundan dartıb aparmaq istəyəndə əmisinin hənirindən uşaq elə bil ayıldı, heydən düşmüş canına ani təpər, güc gəldi. Onun tanış mərhəm, acı tənbəki, yovşan qoxulu, titrək, qocaman, qatlı-qırışlı əlini öpüb bağrına basmaq, istəkli əmisinə sığınmaq, ovunmaq keçsə də ürəyindən qəfil bu əli qəddarcasına dişləyib qanını axıdaraq, buraxılıb qaçaraq döşdəki şəllikdə gözdən itdi. Birbaş armudlu dərəyə sarı götürüldü, dərənin ayağında, sıx pöhrəlikdə bütün namərhəm nəzərindən uzaq, Tanrı mərhəmətinə daha yaxın oldu, gecə də evlərinə gəlmədi. əmisinin həyətində odunların arasında gizlətdiyi pulları gecənin qaranlığında çətinliklə olsa da tapıb çıxarıb, əmisinin sınıq pəncərəsindən içəri atdı, onun mərəyində, qoyunların içində, onların hənirinə, nəfəsinə qısılıb, özü də sanki o dinc məxluqlardan birinə dönüb şirin-şirin yatdı. Ancaq o göyrüş çubuğu nəinki o gecəki yuxusunda da belində-kürəyində şappıldadı, böyüyüb ərgən yaşında da ona ən böyük ibrət dərsi, ədalətli hakim oldu. Nə vaxt birinin malına-mülkünə gəc baxmaq ürəyindən keçəndə o çubuq özü atasının əlindən onun uşaqlığı kimi sivişib çıxıb belində-kürəyində şappıldayır, qolunda-qılçında qara-qançır zollar, aşkarca qıvrılıb açılan canlı ilanlar qoyur, özündən asılı olmadan əlini-qolunu açıb o ağrı-acının havasına oynayırdı. O ilanlar kimi qıvrılıb açılır, sanki havanı çalırdı.\nQocanın insan səsinə oxşamayan, sanki qeybdən gələn qeyri-adi ilahi səsi vardı; adamın aşkarca cızdağını çıxaran, dərisini soyan, köz olub bağrının başını dağlayan zalım, şırran kimi sehrli, ovsunkar, ovxarlanmış səs. Bunu şırranmı ondan, omu şırrandan almışdı, bilmək olmurdu. Bircə şey bəlliydi şırranda da, onda da bu səs eyni mənbədən, ulu bir ruhdan, kökdən gəlir. Şırran yerin təkindən qopub göylərə ucalan əbədi-əzəli zənguləsidisə, - o bu zəngulənin yerə, uluların gorundan keçib keçmişə enən - boyunbağı kimi ulu bir karvanın görünməz bağrından qırılıb qalan qərib köçün hələ də yol gələn, bu günə çatammayan sərsəri könül nəğməsi, ağısıydı. Buna səs də demək olmazdı, hər nəyiydisə səs cığırqan körpə kimi, karvanını itirib susuz səhralarda yalqız qalan qərib, vəhşi it ulartısı tək ondan sonra gəlirdi, onun bətnindən doğulurdu, canından can kimi qopub ayrılır, ancaq onu təqib etməyindən qalmırdı. Bundan sonra qoca gözlərini yumub, taqətsiz, halsız ağır-ağır yerə çökür, dizlərini qucaqlayıb uzun müddət özünə gəlmir, üzünə-gözünə su səpməyincə, sillələməyincə ayılmır, handan-hana ölümlü-itimli min bir əzablı-keşməkeşli ulu bir yolçuluğdan, nəhayət sağ-salamat qayıtdığına, əhdinin çin, səfərinin uğurla başa vurulduğuna, qocayla birgə, qocadan çox yanındakılar Tanrıya şükkür-səna edirdi.\nBəlkə buna görə qoca çox nadir hallarda oxuyar, yalnız hədsiz qayğılananda, ya olub keçənlər qəfil bir göynərti kimi köksündə baş qaldırıb, köz kimi ürəyinin başını dağlayanda, bu dünyadan birdəfəlik əli üzülüb rular aləmiylə əlləşəndə bu səs qopurdu canından, kötükdən tilişkələr, qayadan qəlpələr, candan-can ruh qopan kimi cismani ağrılarından, üzüntülərindən, qocanın o dünyaya gedib gəlməyindən doğulurdu, dünya üzünə gəlirdi, qocanın bu dünyadan gedişiydi, o səsi bu dünyaya gətirən. Bu səsdən qocanın üzündə-əlində, canında-bədənində yara özəyi kimi, kötük tilişkələri, qaya qəlpələrinin yerinə oxşayan oyuq-çıxıntılar qalırdı. Bu həmin səslərin yeriydi, qocanın canından qopub oyularkən əlində-üzündə qoyduğu əbədi ayaq izləriydi.\nBu vaxt, yəni axşamüstü gün Kirsin arxasına enib qocaya heyranlıqla diqqət kəsilmək üçünmü orada ləngiyəndə, heç cür batmaq bilməyəndə, sürü onun bu dünyada qalan qırıq, toppuş şəfəqləri kimi saçaq-saçaq, çıraq-çıraq içərisindən işıqlananda, yananda, yalın döşündə çilçıraq tək yarğanqırağı yayılıb nizamla şirin-şirin dərmənəndə uşağı da yanına alıb bulağın başında bu mərasimi səsə-nidaya çevirmək üçün o qavalda, bu naxışlı, gərməşov çomağını sinəsinə basıb adi çomaqdan tarın, kamanın çıxartmadığı yanıqlı, ürək dağlayan havalar çıxara-çıxara şaqraq, zənguləli səsini şaqraq, zənguləli bulağın ahənginə qatanda dağı-daşı, otu-ağacı, bulağı, cansız qayalaracan dirildib, cana gətirib, bir anda özü kimi dil açdırıb bülbül kimi ötdürəndə, dünya sanki bu səsdən döl tutub bu səsə boylu qalanda obada-məhəldə qapılar, pəncərələr elə bil o səsin ahənginə uyğun öz-özünə taybatay açılır, çalkeçirlər qumrov kimi cingildəyir, bu səs açar kimi bütün evlərə düşüb hamını o səsin ahəngiylə qovub bayıra çıxarır, qocanı istəyən də, istəməyən də tələsik bardaqlarını, sənəklərini çiyinlərinə aşırıb, himləşə-himləşə, hövüllü-hövüllü su gətirmək bəhanəsiylə ovsunlaşmış bulağa sarı yan alan qızlara qoşulub dabanlaşma, qaranəfəs yalı aşanda qəfil geri qanrılıb obalarına boylanar-boylanmaz baxıb görürdülər ayrı vaxt ayaq üstə durammayan, başı-ayağı, bütün bədəni əsib sanki günahkar kimi havanı döyən qoca-qalxaq qarılar, ayların yataq xəstəsi ixtiyar, qocalar, nənələr-babalar da qocalığın-ağbirçəkliyin daşını atıb, bunu unudub, ya bu anda o səsdən dizlərinə-qollarına güc-təpər gəlib, enişdə-yoxuşda bu səs əllərindən tutub onlara dayaq ola-ola, yamac yuxarı qaldıra, itirilmiş gənclik eşqi-həvəsiylə bu səsin sehrinə-cazibəsinə sarı dartılır, uzaqdan elə bil yerimirlər, ruh kimi, insana oxşamayan xəyulə-mələk görkəmləriylə, pufə yüngüllüyülə havalanıb, qanad-quyruq gətirib yalın ətəyində ağır-ağır ləngər vura-vura uçurlar. Ayaqlarıyla yerə təkandan, Yerdən daha çox güc-qüvvət alırlar.\nQızlar-gəlinlər varlarına-pullarına, xanım-xatınlar sevdalı könüllərinin hökmüylə barmaqlarındakı firuzə qaşlı antik üzüklərinə, (üzükləri bu vaxt qoşa firuzəyi qaşıyla barmaqlarına dolanmış soyuq, çəpgöz, zəhmli ilanlara oxşayırdı), zərif boynundakı mirvari boyunbağılarına qizırqalanmadan qocanın ayağının altına səpələyir, sanki bununla haqqın səsiylə - bu avaz üçün dünyanın ən qiymətli şeylərindən keçəcəklərinə özlərini inandırıb suçdan-günahdan yuyunub təmizlənir, qocalar-qarılar bu əbədi, Yer üzünün mizan-tərəzisinə uyuşmayan, ayrı bir dünyadan – aləmdən gələn Yer üzünü öz mizan-tərəzisinə uyuşduran Ilahi səsin səcdəsinə durur, kövrək, donmuş-daşlaşmış anaların hərəkət adına bircə göz yaşları qırışıq-bürüşük, tufanlı-dalğalı sifətlərindən sel kimi axır, Yerdəki mirvari boyunbağılara qarışıb, eynilə şırranın dombaları kim uzun yol keçib əbədi yuva qurduqları o gözlərdən süzülən onlarda itib yox olur, ya onlar kimi mirvariləşib, mərcanlaşıb anaların o qızların-gəlinlərinkindən də qiymətli hədiyyələrinə dönürdü.\nUşaq bir ucdan pulları qamarlayıb cibinə, qoynuna basır, corablarının arasına dürtür, baxıb görürdü, pullar yenə yerdə təpələşib; yığıldıqca Tanrının bərəkətiylə bir elə çatıncaya qədər çoxalır, elə bil üstündən götürülməkdənsə üstünə qoyulur, üzüklərin, boyunbağıların işığına axşamın zil qaranlığında təpələr eşilib düzənləndikcə, qız məməsi kimi qabarıb qalxıb yenidən şişir, təpələşirdi. Uşaq pulları dəstələyib üstündən bir qəpik də götürmürdü. Birinci, buna ehtiyacı yoxdu, göyrüş çubuğu daim başının üstündəydi. İkinci qoca görməsə də, saymasa da, o pulların nə qədər olduğundan çox güman agahdı, nə qədər olduğunu son qəpiyinəcən bilirdi. Təsadüfən yanlışlıq etsə, bu nəzərə almayacaq qədər cüzi olardı. O, firuzə qaşlı üzüklər, mirvari boyunbağılarsa qocanın beynində onların yiyələrinin adları-taleləri şəklində görünürdü, çin-çin düzülmüşdü. Üzü şırrana səmt, sanki ilkin mənbələrinə sarı dartılırdı. Qoca üzüklərə, boyunbağılara görə onları hansı qismət gözlədiyini sanki gözüyumulu dərk edir, qocaman qatlı-qırışlı sifətinin ani tutulub qaralması, sərtləşməsi, ya bu qırışların boşalıb, yumşalıb alt dodağının yüngülcə qaçması – titrəyib əsməsi də bunu göstərir, bu nizamı pozmasın deyə bəlkə onlara dəyib toxunmurdu. Eləcə talenin hökmünə buraxır, bircə kərə gözlərini onlara zilləyəndə o üzüklər, boyunbağılar qəfil çıraq kimi içərisindən yanıb qocanın görməsi üçün oradakı adamların üzünü işıqlandırır, tez də sönürdüsə, deməli nə ki qaranlıq mətləblər var, qocaya agah olub. Batan Günəşin şüaları hələ də onlarda qalıb, onları tərk etməyibsə, onları çox uğurlu-uyarlı bir sevda gözləyir. Bunu özləri də qocanın görkəmindən, əzalarından görüb anladığından qocanın nəsə deməyə, izah etməyə ehtiyacı qalmır, eləcə pulları çənləyib, kirli yaylığının arasına yığır, uclarını səliqəylə bağlayıb boğça kimi qoltuğuna vuraraq belini əyə-əyə, heysiz-taqətsiz ağır addımlarla saymazyana yalı aşıb uzaqdan qaraltısı görünən komalarına sarı üz qoyurdu. Nə həsrətdən, gizli umacaqdan-bayğınlıqdan qovrulub yanan qıza-gəlinə baxır, nə simicliyindən, ya o vaxtkı hərəkələrini hələ də yadından saxladığındanmı o pullardan uşağa bir qəpik verirdi.\nSabah, o biri gün baxıb görürdülər, uşaq bəy balası kimi başdan ayağa bəzənib. Əynində zövqlə duran qumaşdan paltar, ütülü ağ buxara kətənindən köynək, ayağında müşk kimi par-par parıldayan sapoq-xram çəkmə, altında nağıllardan çıxmış, yerlə-göylə əlləşən, Yerdən çox göy sakininə oxşayan şəkil kimi, qanadlı, şırran kimi başdan ayağa hərəkətdən, bütün əzalarıyla çılğınlıqdan yoğrulmuş, mənbəyindən qopub dağlarda cövlan eləyən, dağları şırranlı eləyən bir kəhər, özü də bir gündə elə bil boyu his olunacaq qədər böyüyüb, yaraşığa minib, ərgənləşib. Heç kəs buna təəccüblənmirdi, hamı bilirdi, dünənin uşağı bu şirin, bütün obanın istəklisi, qızların qəlbinə od salan yeniyetmə igid qocanın qeyri-adi, ilahi sehrkar səsindən, qopub düşüb. Vaxtilə yolunu azmış ulu karvanın dünyanı-aləmləri yortub axırı ki, bu günə gəlib çatmış törəməsidi, şırranı çapan süvarisidi.


SON XƏBƏR: "OPEC+" neft hasilatı üzrə kompensasiya planını ilin sonunadək uzadıb\nSON XƏBƏR: Azərbaycanın “Avroviziya-2021”də iştirakı təsdiqlənib\nSON XƏBƏR: 59 minə yaxın abituriyent ixtisas seçimi edib\nSON XƏBƏR: Əmək müqaviləsi ilə çalışan əlil şəxslərin sayı açıqlanıb\nMilli Məclisin Əmək və Sosial Siyasət, İqtisadi Siyasət, Sənaye və Sahibkarlıq Komitəsinin iclası keçirilib. İclasda 3 qanun layihəsi müzakirəyə çıxarılıb. Müzakirələrdə maliyyə naziri samir şərifovda iştirak edib.\n"Yeni iqtisadi paketlə bağlı işlər gedir. Əvvəlki iqtisadi paketlərin, yardımların davam etdirilməsi nəzərdə tutulur". BunuMilli Məclisin Əmək və Sosial Siyasət, İqtisadi Siyasət, Sənaye və Sahibkarlıq Komitəsinin iclasında Maliyyə naziri Samir Şərifov deyib. O, bildirib ki, Tibb işçiləri üçün əlavə vəsaitin cəlb olunmasına ehtiyac var. Nazir Səhiyyə xərclərinin rekord səviyyədə artırılacağını da bildirib.\n"Pensiyalar, sosial müavinətlər və digər sosial ödənişlərdə heç bir azalma olmayacaq".Bunu isə Milli Məclisin Əmək və sosial siyasət komitəsinin bugünkü iclasında komitə sədri Musa Quliyev deyib.Onun sözlərinə görə, ölkdə Prezident İlham Əliyevin qarşıya qoyduğu vəzifələrdən biri də sosial müdafiəyə ehtiyacı olan insanların müdafiəsini gücləndirməkdir.Bu sahədə olan proqramlar tam həcmdə həyata keçiriləcək.\nƏmək və Əhalinin Sosial Müdafiəsi nazirinin müavini Anar Əliyev isə bildirib ki, bu gün 520 mindən çox vətəndaş müddətli əmək müqaviləsi ilə çalışır. Yəni potensial olaraq bu vətəndaşlar bizə müraciət edə bilər. Buna görə də vətəndaş məşğulluğunun təmin olunması üçün zəruri tədbirlər həyata keçirilir. Şəxsin fərdi məşğulluğu təmin olunanadək işlər davam etdiriləcək. Burada əsas məqsəd işsiz vətəndaşların işlə təmin olunmasıdır. Anar Əliyev İşsizlikdən Sığorta Fonunun bu il həm gəlir,həm də xərc hissəsinin 128 milyon manatdan 151 milyon manata artırıldığını da qeyd edib.\nNazir müavini onu da bildirib ki,koronavirus pandemiyası ilə əlaqədar sosial müdafiə və sosial təminat üzrə maliyyə dəstəyinin davam etdirilməsi üçün 238 milyon manat,Pandemiya ilə bağlı dövlət şirkətlərinə maliyyə dəstəyinin davam etdirilməsi üçün 136,6 milyon manatın ayrılması proqnozlaşdırılır. Sahibkarlara dövlət tərəfindən maliyyə dəstəyinin davam etdirilməsi üçün 100 milyon manat xərc çəkiləcək. Səhiyyə sahəsi üzrə əlavə tələbatın ödənilməsi üçün 369 milyon manat vəsaitin xərclənəcəyi də proqnozlaşdırılır.\nYaşayış olan binaya bitişik 18 mərtəbəli bina tikilir - VİDEO\nVikinqlərin genetik tədqiqatları ilə bağlı sensasion nəticə\nAzərbaycanda POS terminalların sayı niyə azalıb? - RƏSMİ CAVAB


Təsnifat Çərşənbə günü davam edəcək | Mostbet bahis saytı\nTəsnifat çərşənbə günü davam edəcək\nQrup qalibləri və bölünmələrində birinci, üçüncü, dördüncü və beşinci tərəflərə qarşı ən yaxşı reytinqə sahib üç ikinci , final turnirində ev sahibi İngiltərə iştirak edəcək.\nQrupun ilk ikisində təsdiqləndi : Belçika. Danimarka, Almaniya, İtaliya, İsveçrə\nA qrupu Hollandiya (sahiblər), Sloveniya, Rusiya, Kosovo, Estoniya, Türkiyə\nHollandiyada yeddi qələbədən yeddisi var və sahibləri başqa bir qələbə qazanacaqlar; Gələn cümə Estoniya ilə qarşılaşacaqlar. Rusiya oynamaq üçün dörd oyunla Hollandiyadan doqquz xal geri qalır. Cümə axşamı Rusiyanı ziyarət edən Sloveniya daha bir oyun oynadı, ancaq eyni səviyyədə. Hal-hazırda sahiblər, ikinci sırada üç xal geridə qalan və Cümə axşamı Türkiyəyə gedən iki dəfə Kosovo ilə qarşılaşmaq məcburiyyətindədirlər\nYeddi matçdan sonra hər biri bir xalla düşməyən Danimarka və İtaliya qrupun ilk ikisində yer aldılar. İtaliya 26 oktyabrda Empoli-də Danimarkanı qəbul etdi və Viborgun qayıdışı 1 dekabrda qrupa son verdi. Əvvəlcə Danimarka İsrail ilə Çərşənbə günü oynayacaq.\nYenə də əla olan Norveç, sentyabr ayında qonaqları səkkiz xal geridə qoyaraq üç matç geridə Uelsi 1-0 məğlub etdi. Norveç 27 oktyabrda Uelsə qarşı Belarusun Şimali İrlandiyaya qarşı bacardığından daha çox xal toplayırsa, vəsiqə qazana bilər. Belarusiya Uelsdən iki xal geri qalır, əlində bir matç var. Digər bir məqam bütün matçlarını Norveç və Uelsə qarşı keçirmiş, lakin yenə də Belarusiya ilə iki dəfə üz-üzə gələcək Şimali İrlandiyadır.\nNorveç Oslodakı qələbə ilə Uels üzərində səkkiz xal üstələyir Getty Şəkillər\nD qrupu : İspaniya, Çex Respublikası, Polşa, Moldova, Azərbaycan\nYenilməz İspaniya Çexiya ilə eyni səviyyədə olan, lakin səfərdə 5-1 hesabı ilə məğlub olan komandada oynayacaq və cümə axşamı onları qəbul edəcək. Polşa iki xal geri qalır, eyni zamanda İspaniyadan daha çox oyun keçirir və Çex Respublikasına qarşı təkbətək dezavantajı var.\n2019 qrupundakı son oyundan əvvəl üç komanda hələ əla idi, lakin Portuqaliya mart ayında Sällström ilə əlavə vaxt alan Finlandiya ilə 1-1 bərabərə qaldıqdan sonra yalnız bir komanda qaldı. Finlandiya dörd oyundan on xala sahibdir, lakin Şotlandiya hər iki oyunda da qalib gələrək Portuqaliyanı iki xal qabaqda qoyub. Qrupda sentyabr oyunu yox idi; Cümə axşamı matçlar Albaniya və Portuqaliya ilə Kiprdə Scotlabd ilə oynayacaq. 26 oktyabrda Finlandiya Şotlandiyanı qəbul etdi.\nİsveç və İslandiya üç qarşılaşmada Macarıstandan altı xal (bir oyun daha oynayır), Slovakiyadan (fikstürlə) doqquz xal geri qalır. İsveç cümə axşamı Latviya və 27 oktyabr İslandiyanı məğlub edərək vəsiqə qazana bilər. İslandiya İsveçdə qalib gəlsə bu ay potensial olaraq uğur qazana bilər, lakin bu, digər nəticələrdən asılıdır.\nG qrupu : Avstriya, Fransa, Serbiya, Şimali Makedoniya, Qazaxıstan\nAvstriyanın beşindən beşi, Fransanın dördüncüsündən dördüncüsü; Son qələbəsində Eugénie Le Sommer'in iki qolu, 82-də Fransanın ən yaxşı bombardiri olan Marinette Pichon'u keçdi. Oynamaq üçün ən yaxşı iki oyunçuya qarşı altı xal geridə qalan Serbiya hələ də mübahisədən kənarda deyil. . Avstriya 26 oktyabrda Fransanı qəbul etdi və bir xal ilk iki pilləni tamamlayacaq; Les Bleues, cümə axşamı Şimali Makedoniyanı məğlub edərək ölkələrini təmin edəcək.\nEugénie Le Sommer rekord qıran 82-ci Fransız qolunu vurdu İqor Panevski atdı\nİsveçrə, sentyabr ayında Belçikanı 2: 1 hesabı ilə məğlub edərək qonaqlarının mükəmməl rekordunu başa vurdu, zirvədə bir xal qabaqlayaraq ilk ikidə yer aldı. Belçika ən azı bir playoff oynadı. İlk yeri 30 Noyabrda İsveçrəyə ev sahibliyi edən Belçika qərar verə bilər, amma Nils Nielsenin komandası Rumıniyada qalib gəlsə və Qırmızı Alovlar Litvada məğlub olarsa, oktyabrın 26-da müəyyənləşə bilər.\nQrup I : Almaniya, İrlandiya Respublikası, Ukrayna, Yunanistan, Çernoqoriya\nAlmaniya, sentyabr ayında əvvəllər məğlub olmayan İrlandiya Respublikası və Çernoqoriya ilə qarşılaşmada 3-0 qalib gələrək altı oyundan 18 xala yüksəldi və ilk iki sırada yer aldı. İrlandiya dörd gün əvvəl Yunanıstanı məğlub edərsə və ya cümə günü Ukraynada qalib gələ bilmirsə, Almaniyanın 30 noyabr səfəri də daxil olmaqla iki matçdan beş xal geri qalır. Əlindəki bir oyunla Ukrayna İrlandiyanın yeddi nöqtəsindədir; Ziyarətçilərinin ilk iki yeri tutmalarının qarşısını almaq üçün cümə günü qazanmalıdırlar.\nDünya Kuboku yarı finalçıları İsveç və İngiltərə (Böyük Britaniya olaraq) 2020-ci ildə Yaponiyada keçiriləcək Olimpiya turnirində Hollandiyaya qatılacaqlar.\nPortuqaliya ilk dəfə finala yollandığı üçün Finlandiyanı 2017 play-off mərhələsinə çıxardı. 2019 FIFA Qadınlar Dünya Kuboku play-off mərhələsində Hollandiyaya məğlub olmamışdan əvvəl Belçikanı səfər qollarında məğlub etdi.


Oxu.az - Gəncədə narkotik vasitənin təsiri altında avtomobil idarə edən şəxs saxlanılıb – FOTO\nGəncə şəhər Baş Polis İdarəsinin Dövlət Yol Polisi Şöbəsinin ( ŞBPİ DYPB) əməkdaşları şəhər ərazisində hərəkətdə olan “Chevrolet” markalı avtomobilin sürücüsünü yol hərəkəti qaydalarını pozduğu üçün saxlayıb.\nBildirilib ki, həmin nəqliyyat vasitəsini idarə edən Emin Verdiyevin narkotik vasitə qəbul etməsinə dair şübhələr olduğundan o, tibbi müayinədən keçirilib. Müayinənin nəticəsinə əsasən sürücünün narkotik vasitədən istifadə etdiyi məlum olub. Şəxs barəsində toplanmış materiallara hüquqi qiymət verilməsi üçün aidiyyəti məhkəməyə göndərilib.\nBundan başqa polis əməkdaşlarının keçirdikləri monitorinqlər zamanı bir neçə “VAZ” markalı avtomobil sahiblərinin qanunsuz olaraq nəqliyyat vasitələrində konstruksiya dəyişikliyi və saxta qeydiyyat nişanları ilə idarə etməsi aşkarlanıb. Həmin sürücülər ilə Dövlət Yol Polisi Şöbəsinin əməkdaşları bir daha profilaktiki söhbətlər aparıb, onlara Yol Hərəkəti haqqında Qanunun tələbləri barədə məlumat verilib, barələrində protokol tərtib edilərək inzibati məsuliyyətə cəlb olunub.


Villa.az -Satılır Yeni Tikili, Suraxanı.r, Yeni Günəşli\nSatılır Yeni Tikili Suraxanı.r, Yeni Günəşli\nElanın kodu: 21744\nÜnvan: Samir Cəfərov küçəsi\nTarix: 19-11-20 Baxış sayı: 39\nSuraxanı rayonu Yeni Günəşli qəsəbəsi Samir Cəfərov küçəsi Xəzər marketdən üzü yuxarı D massivi yeni tikili binada 1 otaqlı mansard 11/11 1-2 düzəlmə. Lift 10-cu mərtəbəyə kimi qalxır. Su, qaz, ışıq var. Orta təmirli mənzil. Mənzildə 200m kirayəçi qalır. Çıxarışı var. Evin öz real şəkilləridi. 32 000AZN Şəhla (vasitəçi) (077) 503-99-22.


“Rəsul Quliyev, Lalə Şövkət kimi iri kalibrli şəxslər müxalifə keçəndə…” – Sərdar Cəlaloğlu – Aydınlıq.Az\n“Rəsul Quliyev, Lalə Şövkət kimi iri kalibrli şəxslər müxalifə keçəndə…” – Sərdar Cəlaloğlu\nXeyli müddətdir ki, ölkənin ictimai-siyasi həyatında, xüsəsən də müxalifət cəbhəsində ciddi hərəkətlilik hiss olunmur.\nLakin Prezident İlham Əliyevin imzaladığı əfv sərəncamı ilə azadlığa çıxan sabiq səhiyyə naziri Əli İnsanovun verdiyi açıqlamalar siyasi gündəmdə tərpəniş yaratdı.\nHətta bəzi müxalif partiyaların rəsmiləri Əli İnsanovla əməkdaşlıq etməyin, eləcə də birgə fəaliyyətin mümkün olması barədə mesajlar da verdilər.\nMaraqlıdır, ölkənin ictimai-siyasi kəsiminin, eləcə də müxalifətin ümidi Əli İnsanovamı qalmışdı? Niyə ənənəvi müxalif siyasi düşərgə yeni proses yarada bilmir?\nBu barədə fikirlərini Mia.az-la bölüşən ADP sədri Sərdar Cəlaloğlu deyib ki, burada təəccüblü bir şey yoxdur.\nOnun sözlərinə görə, əgər Azərbaycan müxalifətinin gücləndiyi dönəmləri analiz etsək, aydın təsəvvür yaranar:\n“Bilıirsiniz, təcrübə həqiqətin meyarıdır, Azərbaycan müxalifətin nə zaman güclənib?\nO vaxt Lalə Şövkət Rəsul Quliyev hakimiyyətdən ayrılıb müxalifətə keçdi, o zaman müxalifət gücləndi. Yəni Rəsul Quliyev, Lalə Şövkət kimi irikalibrli şəxslər hakimiyyətdən müxalifətə transfer olanda, cəmiyyətin də inamı artırdı. Çünki Azərbaycan cəmiyyəti daha çox hakim komandadan qopan adamların arxasınca gedir.\nƏli İnsanov da kiçik fiqur deyil. Bu adam Heydər Əliyevin silahdaşı olub, nazir vəzifəsində çalışıb, təmsil olunduğu regionun güclərinin böyük əksəriyyətinin ağsaqqalı hesab olunur. Yəni Əli İnsanov həm hakimiyyət daxilindən kimlərisə, həm də cəmiyyətdə tam siyasiləşməmiş müəyyən kəsimi cəlb edə bilər. Eyni zamanda, onun maliyyə imkanları da digər müxalifət liderlərindən fərqlidir. Sonra ailəsi vasitəsiylə xarici əlaqələrinin geniş olması faktı da gözardı edilməməlidir. Yəni, bir çox məqamlar var ki, Əli İnsanov düzgün siyasət aparsa, real gücə çevrilə biləcək”.\nPartiya sədri onu da nəzərə çatdırıb ki, müxalifət cəbhəsi də bütün bu amilləri nəzərə alaraq, Əli İnsanovla əməkdaşlığın, birgə fəaliyyətin mümkünlüyü barədə mesajlar verir.\n“Müxalifət nümayəndələri də anlayırlar ki, Əli İnsanovun siyasətə gəlməsi minlərlə adamın siyasi proseslərə qoşulması, aktivliyin artması deməkdir. O vaxt Lalə Şövkət müxalifətə keçdi, yüz minlərlə adam siyasi proseslərə qoşuldu. O, siyasətdən çəkildi, həmin kütlə də getdi. Rəsul Quliyev gəldi, ADP oldu bir nömrəli partiya, gedəndən sonra, oldu on nömrəli partiya. Yəni, bütün bunlar nəzərə alınmalıdır” – deyə S.Cəlaloğlu fikrini tamamlayıb.\nNaxçıvanın deputatı İrəvanda – FOTO\n“MARKET RƏHBƏRİNİN VİCDANI VARSA, O 3 NƏFƏRİ İŞDƏN ÇIXARSIN, DÖYÜLƏNƏ İŞ VERSİN” – VİDEO


Karateçilərimiz Premyer Liqa turnirində mübarizə aparacaqlar - AZƏRTAC – Azərbaycan Dövlət İnformasiya Agentliyi\nKarateçilərimiz Premyer Liqa turnirində mübarizə aparacaqlar\nKarateçilərimiz aprelin 3-dən mayın 2-dək Portuqaliyanın paytaxtı Lissabonda Tokio Olimpiadasına reytinq xalları verən Karate1 Premyer liqa turnirində mübarizə aparacaqlar.\nAzərbaycan Milli Karate Federasiyasından AZƏRTAC-a verilən məlumata gör, yarışda federasiyasının prezidenti Yaşar Bəşirovun başçılıq etdiyi 15 idmançıdan ibarət heyət iştirak edir. Milli komandanı kumite üzrə kişilərin baş məşqçisi Qurban Tağıyev, böyük məşqçi Şahin Xudaverdiyev, eləcə də qadınların baş məşqçisi Denis Morozov və kata üzə baş məşqçi Vahid Ayvazov müşayiət edir.\nKarateçilərdən Firdovsi Fərzəliyev (-60 kq), Rafiz Həsənov və Tural Ağalarzadə (-67 kq), Ayxan Mamayev, Pənah Abdullayev və Turqut Həsənov (-84 kq), Asiman Qurbanlı (+84 kq), həmçinin Nuranə Əliyeva (-50 kq), İlahə Qasımova (-55 kq), İrina Zaretska (-68 kq) və Fəridə Əliyeva (+68 kq) tatamiyə çıxacaq. Kata çıxışlarında Roman Heydərov (fərdi) və Rövşən Əliyev, Tural Balcanlı və İsmayıl Quliyevdən ibarət heyət (komanda) iştirak edəcək.\nLissabonda Premyer liqanı idarə edən hakimlər arasında beynəlxalq hakim Cahangir Babayev və Vüqar Kərimov da yer alacaq. Dünya Karate Federasiyasının (WKF) ən nüfuzlu liqa yarışında 87 ölkədən 740 karateçi yarışacaq.\nAZERTAG.AZ :Karateçilərimiz Premyer Liqa turnirində mübarizə aparacaqlar\n09.05.2021 [18:22] SİYASƏT\n09.05.2021 [18:13] DÜNYA\n09.05.2021 [18:08] SİYASƏT\n09.05.2021 [17:44] ELM VƏ TƏHSİL\n09.05.2021 [17:41] CƏMİYYƏT\n09.05.2021 [17:38] DÜNYA\n09.05.2021 [17:35] CƏMİYYƏT\n09.05.2021 [17:19] CƏMİYYƏT\n09.05.2021 [17:07] İDMAN\n09.05.2021 [17:00] CƏMİYYƏT\n09.05.2021 [16:59] ELM VƏ TƏHSİL\n09.05.2021 [16:54] CƏMİYYƏT


Prezidentin serencami yerine yetirilir - Azadliq Xeber\nPrezidentin serencami yerine yetirilir\nPrezidentin sərəncamı yerinə yetirilir\n2018-04-29T22:39 xeber –\nBAKI, 29 aprel — Sputnik. Qədim ənənələrə malik baramaçılığın və ipəkçiliyin inkişafına dair Prezidentin “İpəkçiliyin və fındıqçılığın inkişafına dövlət dəstəyinin gücləndirilməsi ilə bağlı əlavə tədbirlər haqqında” 2016-cı il 16 noyabrında sərəncam imzalanıb. Sərəncama uyğun olaraq, 2018-ci ildə Kənd Təsərrüfatı Nazirliyi tərəfindən tender müqaviləsi əsasında Çin Xalq Respublikasından alınaraq ölkəmizə gətirilən 13 min qutu yüksək keyfiyyətli hibrid ipəkqurdu sənaye toxumları (qrena) iki mərhələdə Qax Damazlıq İpəkçilik Stansiyasında inkubasiyaya qoyulub.\nTut ipəkqurdu toxumlarının kümçülərə paylanılması münasibətilə aprelin 28-də Damazlıq İpəkçilik Stansiyasında keçirilən tədbirdə iştirak edən Kənd Təsərrüfatı Nazirliyi Aparatının Bitkiçilik şöbəsinin müdiri İmran Cümşüdov rayonların baramaçılıqla məşğul olan təsərrüfat rəhbərlərinə, kümçülərə barama qurdlarının bəslənilməsi ilə bağlı lazımi məsləhət və tövsiyələrini verib.\nQeyd edək ki, ötən il baramaçılıq sahəsindən 3 mindən çox kümçü ailəsi yararlanıb.


İranın bölgədəki varlığının Amerika və Avropaya dəxli yoxdur - IUVMPRESS\nİranın bölgədəki varlığının Amerika və Avropaya dəxli yoxdur\nİslam İnqilabının Rəhbəri Ayətullah Xamenei bu gün Xanım Fatimeyi Zəhranın (s.ə) mübarək mövludunun ildönümü günü ərəfəsində Əhli-Beyt(ə) şairləri və sitayiş edənlərindən minlərlə nəfərlə görüşdə amerikalı və avropalı rəsmilərin İranın regional iştirakı ilə müxalif olan sözlərinə cavab olaraq deyib: “Görəsən, biz regionda iştirak üçün Amerikadan icazə almalıyıq? İran İslam Respublikası regionda iştirak üçün amerikalılarla yox, region dövlətlərilə müzakirə və danışıqlar aparmalıdır. Haçan Amerikada iştirak etmək istəsək, onda sizinlə danışarıq! “\nİslam İnqilabı rəhbəri avropalı rəsmilərin regionda iştirak barədə İranla müzakirəyə təmayül göstərmələrinə cavabda da bir daha bu cəhəti vurğulayıb: “Bu məsələnin sizə nə dəxli var?”\n“İran İslam Respublikası region xalqları ilə müzakirə edir, qərarlaşır, irəli gedir və daha da irəli gedəcəkdir.”, -deyən Ayətullah Xamenei sonra düşmənlərin İran xalqına qarşı qırx il ardıcıl və misli görünməmiş fitnələrinə rəğmən, inqilabın günbəgün artan tərəqqisini iftixar mənbəyi və ilahi lütfkarlığın nişanəsi adlandırıb.\n“İran düşmənləri bir neçə ay bundan öncədən bir araya gələrək, ilin son üç ayı üçün planlar cızıblar ki, öz gümanlarına görə, İran İslam Respublikasının işini bitirmiş olsunlar.”, -deyə o əlavə edib.\nAyətullah Xamenei qərblilərin çıxışlarında “cinsiyyət ədaləti” kimi məsələlərin irəli sürülməsini gerçəklikdən uzaq bir məsələ və zahiri bir hərəkət adlandıraraq, vəzifə sahibi olan çoxlu sayda qərbli qadının son aylarda idarə məsələləri prosesində zorakılıq və sui-istifadələrə məruz qaldıqlarını etiraf etmələrinə işarə edərək deyib: “İslam hicab vasitəsilə qapını bu yanlış nöqtənin üzünə bağlayıbdır. Deməli, islami hicab qadının toxunulmazlığı vasitəsidir. İranlı qadınlar hicabı qorumaqla öz mədəni və mahiyyət istiqlaliyyətlərini ixrac və bu yeni sözü elan edirlər ki, qadın hicabı və iffətini qorumaq və əcnəbi və tamahkar kişilərin sui-istifadələrinin qarşısını almaqla ictimai meydanlarda fəal və təsirli iştiraka malik ola bilərlər.”\nİslam İnqilabı rəhbəri ailə ocağını təhqir edən və “cinsiyyət ədalətini kişilərin iştirak etdikləri hər bir meydanda qadınların da iştirak etməli olduqları” kimi göstərməyə çalışanları tənqid edərək, bu işi qadınlara və onların hörməti və şəxsiyyətinə qarşı xəyanət adlandırıb: “Qadın möhtərəmdir və heç kəs onun ictimai meydanlarda, təhsil almaq və məsuliyyət əldə etməkdə iştirak etməsilə müxalif deyil.”\n” Məhz İslam İnqilabının hünəridir ki, bu gün iranlı qadınlar ən yaxşı mədəni şəxsiyyətlər və alimlər sırasındadırlar, zira inqilabdan öncə belə deyildi və elmi və mədəni sahələrdəki qabaqcıl qadınların sayı çox məhdud idi.”, -deyə Ayətullah Xamenei sözlrinin sonunda bildirib.\nBu kimi taraqqa oyunları İran xalqının iradəsinə heç bir təsir göstərməyəcək\nAyətullah Xamenei: “Amerika istədi və bacarmadı, amma biz istədik və bacardıq”\n“Ən çətin meydanlarda şiə və sünni bir-birinin yanında yer aldı`\n“Bacarmadınız və heç vaxt bacarmayacaqsınız” – Video\nAyətullah Xamenei mühüm açıqlamalar verib\nSeyid İbrahim Rəisi: “Tezliklə Qüdsün azadlığının şahidi olacağıq”\nAmerika heç nə edə bilməz!\nXanım Fatimeyi Zəhranın (s.ə) mübarək mövludunun ildönümü günü


Xaləddin İsgəndərovun milyonluq “Mixaylovka əməliyyatı” - (FOTOLAR, VİDEO)\nƏsasən tikinti işlərinin sıx aparıldığı yay mövsümündə Xaləddin İsgəndərovun qoçu dəstələri kənd-kəsəkdə ev söküb, pul qoparıb tikintilərə icazə verdiyi vaxtlarda başçı Mixaylovka kəndindəki malikanəsində istirahət etməyi xoşlayır. Dağlar arasındakı kəndin ən gözəgəlimli yerindəki malikanə sanki bir gözətçi qülləsidir. Haradan baxsan, onu görürsən. Onun bir neçə hektarlıq üzümlüklərlə əhatələnən malikanəsindəki sarayı Aşıqlı kəndindən Mixaylovkaya gedən yoldan belə diqqəti cəlb edir. Yerli sakinlər deyirlər ki, son illər Göygölə gələn turistlər bu malikanənin fonunda foto çəkdirir, buraları nağıllardan reallığa köçürülən məkan bilirlər. Mixaylovka həm də Göygöl rayonunun ən bahalı torpaq sahələrinin satıldığı kənd kimi də tanınır. Burada torpağın sotu Bakının bir çox rayonlarında satılan torpaq sahələrindən bahadır. Xaləddin İsgəndərovun Mixaylovkada bir neçə hektar torpağı hansı məbləğə satın almasını dəqiq söyləmək çətindir. Binəqədinin icra başçısının Mixaylovkadakı malikanəni təkcə maaşı hesabına əldə etmədiyi isə dəqiqdir. Binəqədidə tikinti-söküntü işlərindən əldə olunan gəlirlərin bu məkanlara axıdıldığı da istisna deyil./musavat.com


Tənzilə Rüstəmxanlı: “Bu gün bütün Azərbaycan xalqı əsgərdir” – VİDEO | Busaat.az – Bu saata olan xəbərlər\n28 Sen 2020 - 15:05 455\nTənzilə Rüstəmxanlı: “Bu gün bütün Azərbaycan xalqı əsgərdir” – VİDEO\n“Azərbaycan öz ərazilərini və əhalisini müdafiə etmək üçün Ermənistanın təcavüzünə cavab verir”.\nBusaat.az xəbər verir ki, bu fikirləri İctimai Televiziyanın (İTV) “Diqqət mərkəzi” verilişinin qonağı olan Azəri Türk Qadınlar Birliyinin (ATQB) sədri Tənzilə Rüstəmxanlı deyib.\nTənzilə Rüstəmxanlı bu gün tam həmrəylik nümayiş etdirən bütün Azərbaycan xalqının əsgər olduğunu bildirib:\n“Mən birinci Qarabağ müharibəsində xidməti vəzifəmlə əlaqədar cəbhə zonasında olan və o rayonların necə işğal edildiyini öz gözləri ilə görənlərdən biriyəm. Xalqımızın uzun illər ən böyük gözləntisi bu münaqişənin sülh yolu ilə çözülməsi idi. Azərbaycan xalqı, prezidentimiz, dövlətimiz çox böyük səbrlə beynəlxalq qurumların qəbul etdiyi qərarlara riayət edib və xalq o qərarların nə zaman icra olunacağını gözləyib.\nErmənistanın təcavüzkarlıq siyasətinə baxmayaraq, beynəlxalq təşkilatların heç biri işğalçı ölkəni bu siyasətdən çəkindirmək üçün ona qarşı sanksiyalar tətbiq etmədilər, ciddi təzyiq göstərmədilər. Yəni beynəlxalq qurumlar da Ermənistanı Qafqazda terror siyasəti həyata keçirməkdən imtinaya məcbur edə bilmədilər.\nSon Tovuz döyüşlərindən sonra da xalqımız, prezidentimiz, dövlətimiz beynəlxalq qurumların heç olmasa, indi qəti mövqe tutacağını səbrlə gözlədi. Amma əvəzində nə baş verdi? Ermənistan yenə də Azərbaycanın yaşayış məntəqələrini və mülki əhalini atəşə tutmaqda, öldürməkdə davam etdi. Baxın, ermənilər Azərbaycanın tək işğal olunmuş ərazilərində yox, Tərtər və digər bölgələrində də mülki əhalini qətl etməklə məşğuldurlar.\nBu gün Azərbaycan xalqı 7-dən 70-ə hər kəs ayaq üstündədir və bu müharibənin nə ilə nəticələnməsini gözləyir. Ermənistan Azərbaycana qarşı elan olunmamış müharibə aparır. Azərbaycan isə bu məcburiyyət qarısında öz ərazilərini və əhalisini müdafiə etmək üçün Ermənistanın təcavüzünə cavab verir”.\nVerilişi tam olaraq BURADAN izləyə bilərsiniz:\nRusiyada daha bir rekord göstərici qeydə alınıb\nPrezident: Bizim heç bir muzdluya əsla ehtiyacımız yoxdur\nİlham Əliyev: Şuşada kilsədə baş verənlər ya səhv olub, ya da bizi günahlandırmaq üçün ermənilərin özləri tərəfindən törədilib\nMüdafiə Nazirliyi növbəti dəfə vətəndaşlara MÜRACİƏT ETDİ\nABŞ-ın Azərbaycandakı Səfirliyi vətəndaşlarına təhlükə barədə XƏBƏRDARLIQ EDİB\nFransa Türkiyədəki səfirini geri çağırdı- Ərdoğan Makronu tənqid etdiyi üçün\nMnatsakanyan da məşhur TV-də biabır oldu\n24 Okt 2020 - 19:15\n24 Okt 2020 - 18:45\n24 Okt 2020 - 16:30\n24 Okt 2020 - 15:30\nTəhsil naziri Orxanla Arturun vəfatından yazdı\nİkiqapılı Mercedes xəyalım olub deyən hərbiçimizin arzusu reallaşıb\n24 Okt 2020 - 14:15\nMəhkəmə sabiq səfirlə bağlı qərar verib\n24 Okt 2020 - 11:45


“Azərbaycanda uyğun qiymətə mənzil təminatının inkişafına dair Strateji Yol Xəritəsi” açıqlanıb - İqtisadi İslahatların Təhlili və Kommunikasiya Mərkəzi\n“Azərbaycanda uyğun qiymətə mənzil təminatının inkişafına dair St ...\n30 December 2016, 08:12\n“Azərbaycanda uyğun qiymətə mənzil təminatının inkişafına dair Strateji Yol Xəritəsi” açıqlanıb\nQarşıdakı illərdə Mənzil İnşaatı Dövlət Agentliyi (MİDA MMC) dövlət mülkiyyətində olan boş torpaq sahələrini uyğun qiymətə mənzil tikintisi layihələrində istifadəyə cəlb etməklə, xərclərin azaldılmasına nail olacaq. Bu fikirlər bu gün ictimayyətə açıqlanan “Azərbaycan Respublikasında uyğun qiymətə mənzil təminatının inkişafına dair Strateji Yol Xəritəsi”ndə öz əksini tapıb.\nİqtisadi İslahatların Təhlili və Kommunikasiya Mərkəzindən bildirilir ki, 2 strateji hədəf və 6 prioritetdən ibarət olan bu mühüm sənəd Azərbaycan əhalisinin mənzilə sahib olmaq imkanlarının artırılmasının iqtisadi inkişafın dəstəklənməsinə, əhalinin yaşayış səviyyəsinin daha da yüksəlməsinə, iqtisadi canlanmaya və yeni iş yerlərinin açılmasına səbəb olacağı, o cümlədən ipoteka bazarının daha da inkişafına şərait yaradacaq.\nStrateji hədəflərə nail olunması nəticədə 2020-ci ilədək ölkədə mənzil ehtiyacı azalacaq və 2025-ci ilədək isə şəhərlərin əsaslı və planlı şəkildə yenidən qurulması və urbanizasiyası inkişaf etdiriləcək. Strateji Yol Xəritəsində vurğulanır ki, 2025-ci ildən sonrakı dövrdə rayonlarda da uyğun qiymətə mənzil təminatının davamlı inkişafı təmin ediləcək, həmçinin, qanunsuz tikililərin abadlaşdırılması üçün tədbirlər həyata keçiriləcək.\nİqtisadi İslahatların Təhlili və Kommunikasiya Mərkəzindən qeyd edilir ki, bu sahədə aparılacaq siyasət bir sıra iqtisadi və sosial məsələlərə öz töhfəsini verəcək. Ehtiyacı olan təbəqələrin mənzil təminatının yaxşılaşması ilə yanaşı, tikinti sektorunda 10 minədək yeni iş yeri yaradılacaq, 900 milyon manata yaxın investisiya qoyulacaq, birbaşa və dolayı təsirlər nəticəsində ÜDM 249 milyon manat artacaq.\nEyni zamanda istifadəsiz torpaqların 5%-i dövriyyəyə cəlb ediləcək, tikinti sektoruna xarici investisiyalar cəlb ediləcək, dövlət mülkiyyətində olan boş torpaq sahələrinin mənzil tikintisinə cəlb edilməsi və rəqabət mühitinin tam təmin edilməsi sayəsində layihələrin xərcləri azalacaq və bir sıra digər hədəflərə nail olunacaq.\nLayihələri icrası zamanı ekoloji təhlükəsizlik və enerji səmərəliliyi kimi mühüm məsələlər diqqət mərkəzində saxlanılacaq ki, nəticədə Strateji Yol Xəritəsinin uğurla həyata keçirilməsi ölkənin dayanıqlı inkişafını, yəni hər 3 aspektdən (iqtisadi, sosial və ekoloji) dəstəkləyəcək.


Qərbi Azərbaycanda koronavirusa yoluxanların sayı 4900-ü ötüb » davam.az - BÜTÖV AZƏRBAYCAN ADINA!\n29.05.2020 [10:34] - Güney Azərbaycan xəbərləri, Güney Azərbaycan-Təbriz\nQərbi Azərbaycanın səhiyyə xidmətinin rəhbəri və Urmiya Tibb Universitetinin rəisi Cavad Ağazadə əyalətdə koronavirus xəstəliyinə yoluxanların ümumi sayının 4949 nəfərə çatdığını bildirib. Onun sözlərinə görə, infeksiyadan ölənlərin sayı isə 216 nəfərə çatıb.\nAğazadə xəstəliyə yoluxanlardan 3246 nəfərinin tam sağalaraq evə buraxıldığını açıqlayıb.\nGüney Azərbaycanın Ərdəbil əyalətində də koronavirus infeksiyasına yoluxanların sayı 2704 nəfərə çatıb. Əyalətdə son 24 saatda 46 yeni koronavirusa yoluxma faktı qeydə alınıb. Ərdəbildə xəstəliyin qurbanlarının ümumi sayı haqqında məlumat verilməyib. Lakin keçən 24 saat ərzində 2 nəfərin koronavirusdan öldüyü açıqlanıb.\nZəncan əyalətində isə rəsmi açıqlamaya görə, koronavirus infeksiyasına yoluxanların sayı 1147 nəfərə çatıb. Zəncan Tibb Universitetinin rəisi Pərviz Qızılbaş son 24 saatda daha 4 nəfərin xəstəliyə yoluxduğunu bildirib. Zəncanda koronavirusdan ölənlərin sayı isə 128 nəfərə çatıb. Qızılbaş xəstəliyə yoluxanlardan 945 nəfərinin tam sağaldığını bildirib.\nHəmədan əyalətində də son açıqlamalara görə, koronavirus infeksiyasına yoluxanların sayı 1028 nəfərə, bu xəstəlikdən ölənlərin sayı isə 108 nəfərə çatıb.\nGüney Azərbaycanın Şərqi Azərbaycan və Qəzvin əyalətlərinin səhiyyə xidməti məsulları isə pandemiya ilə bağlı yeni rəqəmlər açıqlamayıb.


Gülağa Aslanlı Müsavatın Mərkəzi İcra Aparatının rəhbəri oldu\n31/12/2014 [10:58] - Siyasət - ( 1252 dəfə baxılıb)\n“2015-ci ildə keçiriləcək parlament seçkisi ilə bağlı planlarımızı da həyata keçirməyə çalışacağıq”\nDekabrın 30-da Müsavat Partiyasının başqanı Arif Hacılı yeni sərəncam imzalayıb. Sərəncamla Arif Hacılı Gülağa Aslanlını Müsavat Partiyası Mərkəzi İcra Aparatının rəhbəri təyin edib. Qeyd edək ki, sonuncu qurultaya qədər Mərkəzi İcra Aparatının rəhbəri Arif Hacılı idi.\nGülağa Aslanlı 2014-cü ilin Müsavat Partiyası üçün ən şanlı il kimi yadda qaldığını bildirib. O, fikrini belə əsaslandırıb ki, sentyabr ayında partiya qurultayını keçirib, qurultayda bir nəfərin ardıcıl olaraq iki müddətdən artıq Müsavat başqanı postunda qalmaması haqda nizamnamə tələbi həyata keçirilib, yeni başqan seçkisi demokratik, şəffaf qaydada aparılıb və bütün bunlara görə 2014-cü il Müsavat üçün ən şanslı il kimi qiymətləndirilməlidir.\n2015-ci il planlarından danışarkən Gülağa Aslanlı deyib ki, Müsavat Məclisi 2015-ci il üçün fəaliyyət istiqamətlərinə dair sənəd qəbul edib: “Dekabrın 30-da bu sənəd Divanda da qəbul olunub. Müsavat Partiyası 2015-ci il fəaliyyətini bu sənədin müddəalarına uyğun quracaq. İnsan haqlarının qorunması, siyasi məhbusların azad edilməsi istiqamətində səylərimiz davam edəcək. 2015-ci ildə keçiriləcək parlament seçkisi ilə bağlı planlarımızı da həyata keçirməyə çalışacağıq. Gələn il partiya quruculuğu işlərini də davam etdirəcəyik”.\nMediaforumun “Müsavat Partiyasında hələ də sonuncu qurultayın rəsmi nəticələrindən narazı insanlar var. 2015-ci ildə bu problemin həlli üçün hansı təklifləriniz olacaq” sualına isə Gülağa Aslanlı belə cavab verib: “Partiyada narazıların sayı getdikcə azalır. Bu məsələ Müsavat Partiyasının gündəliyində əsas yer tutmur. Narazı şəxslər Müsavatın ideoloji-siyasi xəttinə uyğun hərəkət edəcəklərsə, biz onlarla birgə fəaliyyət göstərəcəyik. Narazılarla bağlı problem artıq həll olunmaq üzrədir”.